sagorsarker/bangla-wikipedia huggingface dataset:
টমি অ্যান্ড্রুজ

টমাস জেমস এডউইন অ্যান্ড্রুজ (; জন্ম: ২৬ আগস্ট, ১৮৯০ - মৃত্যু: ২৮ জানুয়ারি, ১৯৭০) নিউটাউনে জন্মগ্রহণকারী বিশিষ্ট অস্ট্রেলীয় আন্তর্জাতিক ক্রিকেট তারকা ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯২১ থেকে ১৯২৬ সময়কালে অস্ট্রেলিয়ার পক্ষে ১৬ টেস্টে অংশগ্রহণের সুযোগ ঘটে তার।
ঘরোয়া প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেছেন। দলে তিনি মূলতঃ ব্যাটসম্যান ছিলেন। ডানহাতে ব্যাটিং করার পাশাপাশি ডানহাতে লেগ ব্রেক বোলিং করতে পারতেন টমি অ্যান্ড্রুজ।
১৯১২ থেকে ১৯২৯ সময়কাল পর্যন্ত ঘরোয়া প্রথম-শ্রেণীর ক্রিকেটে নিউ সাউথ ওয়েলসের পক্ষে খেলেছেন। এ সময়ে বল ছোঁড়ার অভিযোগে তাকে বোলিং করা থেকে নিষিদ্ধ ঘোষণা করা হয়েছিল। ৭ নভেম্বর, ১৯১৪ তারিখে নিউ সাউথ ওয়েলস বনাম কুইন্সল্যান্ডের মধ্যকার খেলার বোলিংকালে বলকে ঢিল দিয়ে ছুড়েছিলেন তিনি।
২৮ মে, ১৯২১ তারিখে ইংল্যান্ডের বিপক্ষে টেস্ট অভিষেক ঘটে তার। একই দলের বিপক্ষে ১৮ আগস্ট, ১৯২৬ তারিখে সর্বশেষ টেস্টে অংশ নেন টমি অ্যান্ড্রুজ।
৭৯ বছর বয়সে ২৮ জানুয়ারি, ১৯৭০ তারিখে ৭৯ বছর বয়সে নিউ সাউথ ওয়েলসের ক্রয়ডনে টমি অ্যান্ড্রুজের দেহাবসান ঘটে।
আর. ডি. বনশল

আর. ডি. বনশল (১৯২৩ - ২০১০) ছিলেন একজন ভারতীয় চলচ্চিত্র প্রযোজক। তিনি মূলত বাংলা চলচ্চিত্র প্রযোজনার জন্য পরিচিত। সত্যজিৎ রায় পরিচালিত জয় বাবা ফেলুনাথ, চারুলতা, নায়ক ও অজয় কর পরিচালিত সাত পাকে বাঁধা ইত্যাদি ব্যবসা সফল তথা জাতীয় ও আন্তর্জাতিক পুরস্কার বিজয়ী চলচ্চিত্রের তিনি প্রযোজনাকারী ছিলেন। এছাড়াও তিনি পরিচালক সুধীর মুখোপাধ্যায় মৃণাল সেন, তপন সিংহ ও অন্যান্যদের সাথে কাজ করেছেন।
আর. ডি. বনশল ১৯২৩ খ্রিষ্টাব্দে ভারতের আগ্রায় (তৎকালী, ব্রিটিশ ভারত) জন্মগ্রহণ করেন।
আর.ডি বনশল ১১ই ডিসেম্বর, ২০১০-এ কলকাতায় মৃত্যুবরণ করেন।
মুফতি নুরুন্নেসা খাতুন

মুফতি নুরুন্নেসা খাতুন ছিলেন বাংলাদেশের একজন লেখিকা, শিক্ষিকা এবং উদ্ভিদবিজ্ঞানী।
খাতুন ব্রিটিশ সাম্রাজ্যের সময় আসাম রাজ্যের সিলেট জন্মগ্রহণ করেন। শৈশবকালে তিনি শিলংয়ে কাটিয়েছেন। ১৯৪৭ সালে তিনি সিলেটে চলে আসেন, যে বছর সিলেট পূর্ব বাংলার সাথে যোগদান করে সিলেট গণভোটের মাধ্যমে ভবিষ্যৎ রাষ্ট্র পাকিস্তানের অংশ হতে। সরকারি বালিকা বিদ্যালয় থেকে ১৯৫৩ সালে তিনি ম্যাট্রিক পরীক্ষায় উত্তীর্ণ হন। মুরারিচাঁদ কলেজ থেকে তিনি আইএসসি এবং বিএসসি পাশ করেন।ঢাকা বিশ্ববিদ্যালয় থেকে তিনি ছত্রাকবিজ্ঞান এবং উদ্ভিদ রোগবিজ্ঞানে স্নাতকোত্তর ডিগ্রী লাভ করেন।
তিনি ঢাকার কায়েদ-ই-আজম কলেজ, এবং সিলেট মহিলা কলেজে স্বল্প পরিসরে পাঠদান করতেন। ১৯৬৭ সালে, তিনি সিলেটের মুরারিচাঁদ কলেজে যোগদান করেন এবং ১৯৬৭ সালে তিনি জগন্নাথ কলেজ (বর্তমান জগন্নাথ বিশ্ববিদ্যালয়) এর সহকারী অধ্যাপিকা হিসেবে নিযুক্ত হন। তিনি উচ্চশিক্ষার জন্য ইংল্যান্ডে যান এবং ১৯৭১ সালে লিভারপুল বিশ্ববিদ্যালয় থেকে স্নাতকোত্তর ডিগ্রী পান। তিনি ইংল্যান্ডের রয়্যাল ন্যাশনাল রোজ সোসাইটির একজন সদস্য হন। তিনি ইডেন মহিলা কলেজেও শিক্ষাদান করেন এবং ১৯৭৩ থেকে ১৯৭৫ পর্যন্ত তিনি বেগম বদরুন্নেসা মহিলা কলেজে পড়ান। ১৯৭৫ সালে তিনি বেগম বদরুন্নেসা মহিলা কলেজের উদ্ভিদ ও প্রাণিবিদ্যা বিভাগের প্রধান হন, এবং ১৯৮১ পর্যন্ত এই পদে বহাল থাকেন। একই বছর তিনি বাংলাদেশ ন্যাশনাল রোজ সোসাইটি প্রতিষ্ঠা করেন। তিনি বাংলাদেশে গোলাপ ফুলের প্রদর্শনীর আয়োজন করেন এবং দেশব্যাপী ফুলের চাষ প্রতিষ্ঠা করতে সহায়তা করেন। ১৯৯২ সালে তিনি খুলনা মহিলা কলেজে উপাধ্যক্ষ হিসেবে এবং উদ্ভিদবিদ্যার অধ্যাপক হিসেবে যোগ দেন। শারীরিক অসুস্থতার কারণে তিনি একই বছর অবসর গ্রহণ করেন। তিনি বাংলাদেশ বোটানিক্যাল সোসাইটির একজন আজীবন সদস্য ছিলেন। গোলাপ ফুল সম্বন্ধে তিনি একটি বইও লিখেছেন। 
৪ ডিসেম্বর ১৯৯৭ সালে নুরুন্নেসা মারা যান।
উচ্চিংড়ে

উচ্চিংড়ে বা ঘুর্ঘরে পোকা ইংরেজি: cicadas ( বা ) হল হেমিপ্টেরা পতঙ্গ বর্গের সাইকাডোইডি পর্বের বড় একটি গোত্র। এই গোত্রটিকে ইংরেজিতে ট্রু বাগ বা আসল পোকা নামেও জানা যায়। এরা Auchenorrhyncha'র উপবর্গের, এবং ছোট ঝাপ দেওয়া পতঙ্গেও আছে যেমন লিফহফার এবং ফ্রগহফার। অস্ট্রেলিয়ায় এটি টেটিগারকটিডা'য় ভাগ হয়েছে দুটি প্রজাতিতে এবং সাইকাডিডায় সারা পৃথিবীর ১৩০০ প্রজাতি আছে। এছাড়াও আরো প্রজাতি রয়েছে।
উচ্চিংড়ের প্রধান চোখ জোড়া মাথার দুপাশে অবস্থিত, ছোট এ্যান্টেনা এবং সামনে পাখা আছে। তারা বিশেষভাবে উচ্চ শব্দে গান করে থাকে। এটি stridulation কারণে হয় না, বরং তাদের ড্রামের মত tymbal গুলো দ্রুতির ফলে এই শব্দ হয়। এদের সবচেয়ে পুরনো ফসিল Cicadomorpha দেখা গেছে আপার পারমিয়ান পিরিয়ডে। এদের গ্রীষ্মপ্রধান অঞ্চল থকে শুরু করে নাতিশীতোষ্ণ অঞ্চলে দেখা যায়। এরা সাধারণত গাছে বাস করে, গাছের রস খায় এবং বাকলের ফাটলে ডিম পাড়ে। বেশিরভাগ উচ্চিংড়ে লুকিয়ে থাকতে পছন্দ করে, তারা শত্রুদের চোখ এড়াতে রাতে গান গায়। পিরিয়ডিক উচ্চিংড়ে'রা তাদের জীবনের বেশির ভাগ সময়ই লুকিয়ে থাকে। এরা উঠে আসে শুধুমাত্র ১৩ বা ১৭ বছর (মৌলিক নম্বর)পরে। এর ফলে তাদের খাদকেরা না খেয়ে থাকে এবং তারা যখন উঠে আসে তখন বিশাল পরিমানে এক সঙ্গে উঠে, যার ফলে তাদের বেচে থাকা খাদকরা তৃপ্তি করে খেতে পারে। বার্ষিক উচ্চিংড়েরা প্রতি বছর উঠে আসে। এরা ১ থেকে ৯ বা তার বেশি বছর বাচে। যদিও এসব উচ্চিংড়েরা জীবন চক্রের বেশিরভাগ লার্ভা হিসেবে মাটির নিচে কাটায়। পূর্নাঙ্গ পোকা হবার পর এরা মাটির উপর উঠে আসে।
নামটি লাতিন "cicada" থেকে সরাসরি নেয়া হয়েছে, যার অর্থ "গাছের ফড়িং"।
উচ্চিংড়ে হল বড় পতঙ্গ। এদের পুরুষদের ডাকের জন্য এরা সবার দৃষ্টি আর্কষন করে। এদের বৈশিষ্ট্যের মধ্যে আছে তিন সন্ধি বিশিষ্ট টারসি পদ এবং চৌঙ আকৃতির ছোট এ্যান্টেনা যাতে আবার তিন থেকে ছয় ভাগ রয়েছে। অগ্রভাগে এতে আরো আছে একটি সিটা (Seta) অকেনোরঙ্কা (Auchenorrhyncha) অন্য হেমিপ্টেরানদের থেকে আলাদা কারণ তাদের রস্ট্রাম রয়েছে যা মাথার posteroventral থেকে হয়। আরো রয়েছে জটিল শব্দ উৎপাদনকারী ঝিল্লি, জোড়া পাখনার একটি কার্য প্রণালী যাতে উপরের পাখনার পেছনের দিকে রয়েছে নিম্ন মুখি ঝালর এবং পেছনের পাখনায় সম্মুখ মুখী ঝাপটা দেয়া যায় এমন প্রসারণী পাখনা। অকেনোরঙ্গা বর্গের অন্যান্যদের মত উচ্চিংড়ে ঝাপ দিতে পারে না। অন্য আরেকটি বৈশিষ্ট্য হল মাটি গর্তে থাকার জন্য অপরিণত উচ্চিংড়ের সম্মুখ দিকের দেহ প্রত্যঙ্গ অভিযোজন।
পরিণত বয়স্ক উচ্চিংড়ে কে ইমাগো হিসেবে ডাকা হয়। এরা লম্বা হয় যদিও সবচেয়ে বড় উচ্চিংড়ে, empress cicada ("Megapomponia imperatoria"), লম্বায় প্রায় , এবং এর পাখনার দৈর্ঘ্য । এদের প্রধান চোখ জোড়া মাথায় বেশ দূরে দূরে অবস্থান করে পরস্পর থেকে। ছোট এ্যান্টেনা তাদের দুই চোখের মধ্যভাগে থাকে। এদের মাথার একেবারে মধ্যবর্তী স্থানে ছোট ছোট তিনটি চোখ এক সাথে ত্রিভুজআকৃতি নিয়ে থাকে। এদের ওসিলি ocelli বলা হয়। এই বৈশিষ্ট্যের জন্য হেমিপ্টেরার অন্য সদস্যদের থেকে উচ্চিংড়ে আলাদা। মুখের অংশ লম্বা ধারালো হয় যাকে রস্ট্রাম বলে, এটি তারা গাছের মধ্যে প্রবেশ করে খাবার খায়। দুই চোখের মাঝখান থেকে নিচের দিকের অংশটি নাকের মত দেখতে যা মাথার প্রায় পুরোটা জুড়ে আছে একে ক্লিপাস Clypeus বলে। এই অংশে সঞ্চালন পেশী কোষ থাকে।
২০১৬-এর ইম্ফল ভূমিকম্প

২০১৬ ইম্ফল ভূমিকম্প ৪ জানুয়ারি ভারতের উত্তর পূর্বাঞ্চলীয় রাজ্য মণিপুরে আঘাত হানে, যার মাত্রা ছিল ৬.৭ এবং সর্বোচ্চ মার্কালি তীব্রতা ৭ ("খুব শক্তিশালী")। এর ফলে কমপক্ষে ১১জন মারা যায়, ২০০জন আহত হয় এবং বহু সংখ্যক ভবন ক্ষতিগ্রস্ত হয়। বাংলাদেশ থেকেও এই ভূমিকম্প তীব্রভাবে অনুভব করা গিয়েছিল। এটা ভারতের উত্তরাঞ্চল এবং উত্তর-পূর্বাঞ্চল থেকেও তীব্রভাবে অনুভূত হয়। এই ভূমিকম্প, যা ৪ জানুয়ারি স্থানীয় সময় ভোর ৪:৩৫-এ (২৩:০৫ ইউটিসি, ৩ জানুয়ারি) সংগঠিত হয়, এটার কেন্দ্র ছিল একটি বিচ্ছিন্ন এলাকা। ইম্ফল অঞ্চলে ২,৫০,০০০ এর চেয়েও বেশি লোক বাস করে। এটা ১৮৮০ এবং ১৯৩৯ সালের পর সবথেকে ধ্বংসাত্মক ভূমিকম্প ছিল।
মানত

মানত বলতে বুঝায় কোন কিছুর জন্য স্বেচ্ছায় প্রতিজ্ঞা করা। এটি মূলত ধর্মীয় বিষয়ের সাথে সংশ্লিষ্ট এবং এক্ষেত্রে স্রষ্টার নিকট প্রতিজ্ঞা করা হয়।
কোনো বিশেষ উদ্দেশ্য পূরণের জন্য যখন কোনো কিছু করার প্রতিজ্ঞা করা হয় তখন সেটিকে মানত বলে।
ইসলামের দৃষ্টিতে মানত করার বিষয়ে কোন নিষেধাজ্ঞা নেই; তবে এই বিষয়ে উৎসাহও প্রদান করা হয় না।
হাতুড়ে ডাক্তার

হাতুড়ে ডাক্তার হচ্ছে সেই সকল ব্যক্তি যারা চিকিৎসা পেশায় নিয়োজিত কিন্তু চিকিৎসা সেবায় যারা অদক্ষ। হাতুড়ে ডাক্তার শব্দটি একটি বাংলা বাগধারা। যে ডাক্তার রোগ হাতড়ে বেড়ায়। হাতুড়ে ডাক্তাররা দাবী করেন তাদের চিকিৎসা সংক্রান্ত ব্যাপারে জ্ঞান ও দক্ষতা আছে। কিন্তু অধিকাংশ সময়ে তারা রোগ নির্ণয়ে ব্যর্থ হয় কিংবা ভুল চিকিৎসা প্রদান করে। হাতুড়ে ডাক্তারেরা অল্প প্রশিক্ষণপ্রাপ্ত ও অদক্ষ হয়। তারা প্রায় সব ধরনের চিকিৎসার ব্যবস্থাপত্র দেয়, সব রোগের চিকিৎসা করে। অনেক সময় দীর্ঘদিনের অভিজ্ঞতা অথবা স্বাস্থ্যসেবার সঙ্গে পরিচিতি ও চিকিৎসা কেন্দ্রে চাকরির কারণে এরা চিকিৎসা কাজে যুক্ত হয়। হাতুড়ে ডাক্তারদের চিকিৎসার কারণে অনেক সময় রোগী বড় ধরনের বিপদ এমনকি মৃত্যুমুখে পতিত হয়। ভারতের নিজেদের ডাক্তার পরিচয় দেয়া অর্ধেকেরই চিকিৎসা সেবার কোনো ডিগ্রি নেই। যে সকল গ্রামে কোনো ডাক্তার নেই সেখানে হাতুড়েরাই চিকিৎসা সেবা দিয়ে থাকে।
যেকোন স্বাস্থ্যকেন্দ্রে সহকারী হিসেবে কিংবা নিবন্ধিত চিকিৎসকের কাজে সহায়তা করে অথবা ঔষধের দোকানে বা চিকিৎসকের ডিসপেনসারিতে ঔষধ বিক্রি করার মাধ্যমে এদের চিকিৎসার অভিজ্ঞতা অর্জিত হয়। এসময়ে কতগুলো সাধারণ রোগের সঙ্গে এরা পরিচিত হয়। এসব রোগের চিকিৎসায় ব্যবহৃত ঔষধ এর নাম শেখে এবং ক্রমে স্টেথোস্কোপ, থার্মোমিটার, রক্তচাপ মাপার যন্ত্র ইত্যাদি ব্যবহার করা শিখে নেয়। তার সাথে শরীরে ইনজেকশন প্রবেশ করানোর কৌশলও শিখে নেয়। বেশিরভাগ হাতুড়ে ডাক্তার এ ধরনের জ্ঞান নিয়েই তাদের পেশায় যোগদান করে। অনেকের আবার এ প্রাথমিক জ্ঞান এবং অভিজ্ঞতাটুকুও থাকে না, বিশেষত যারা প্রত্যন্ত গ্রামে চিকিৎসার কাজে নিযুক্ত থাকে।
বাংলাদেশ, এশিয়া ও আফ্রিকার উন্নয়নশীল এবং অনুন্নত দেশগুলোর গ্রামের শতাধিক হাতুড়ে ডাক্তার চিকিৎসা পেশায় যুক্ত রয়েছে। এর মধ্যে অ্যালোপ্যাথি ডাক্তার থেকে কবিরাজ, ওঝা, হেকিম, আয়া, ধাত্রী, সাপুড়ে, হাড়-বসানোর বিশেষজ্ঞ ও রক্ত-মোক্ষণকারী পর্যন্ত রয়েছে। কখনো কখনো ভুল চিকিৎসা ও ভুল রোগনির্ণয় এর কারণে রোগকে কঠিন পর্যায়ে নিয়ে এরা জনস্বাস্থ্যের জন্য ভয়ানক হুমকি সৃষ্টি করে, কিন্তু অনেক ক্ষেত্রে, বিশেষত গ্রাম এলাকায় প্রাথমিক স্বাস্থ্যসেবা স্তরে এরা জনশক্তির একটি বড় উৎস।
অকার্যকর এবং বিপজ্জনক ঔষধ এর সঙ্গে মানব চিকিৎসার ইতিহাস জুড়ে থাকে। প্রকৃতপক্ষে নম্র পদার্থগুলি কি হতে পারে তার জন্য গ্র্যান্ডিওজ দাবী করা হয়েছিল: উদাহরণস্বরূপ, উনিশ শতকের মাঝামাঝি সময়ে রেভলেন্টা আরবিকা আক্রমণকারীদের অনুশীলনমূলক খাদ্য হিসাবে অসাধারণ পুনরুদ্ধারমূলক গুণাবলী প্রচারিত হয়েছিল; এর চিত্তাকর্ষক নাম এবং অনেক আলোকিত প্রশংসাপত্র সত্ত্বেও এটি সত্যই সাধারণ মসুর ডাল ও ময়দা ছিল, যা অনেক অর্থের বিনিময়ে দোষীদের কাছে বিক্রি করা হত।
এমনকি যেখানে কোনও জালিয়াতির উদ্দেশ্য ছিল না, হাতুড়ে ঔষধগুলিতে প্রায়শই কোনও কার্যকর উপাদান থাকে না। কিছু ঔষধে আফিম, অ্যালকোহল এবং মধু জাতীয় পদার্থ রয়েছে যা লক্ষণীয় ত্রাণ দিতো তবে তার কোনও নিরাময়ের বৈশিষ্ট্য ছিল না। ক্রেতাকে ফিরে আসতে প্ররোচিত করার জন্য কারও কারও আসক্তি গুণাবলী ছিল। হাতুড়েদের মাধ্যমে বিক্রি হওয়া কয়েকটি কার্যকর প্রতিকারের মধ্যে রয়েছে ইমেটিকস, রেবেস্টিকস এবং মূত্রবর্ধক কিছু ঔষধ যার ঔষধি প্রভাব রয়েছে: পারদ, রৌপ্য এবং আর্সেনিক যৌগগুলি কিছু সংক্রমণ নিরাময় করতে পারে; উইলো ছাল, স্যালিসিলিক অ্যাসিড, রাসায়নিকভাবে অ্যাসপিরিন এর সাথে নিবিড়ভাবে সম্পর্কিত; এবং কুইনাইন, জেসুইটের ছাল হল ম্যালেরিয়া এবং অন্যান্য মলদ্বারের জন্য কার্যকর চিকিৎসা। তবে, উপযুক্ত ব্যবহার এবং ডোজ সম্পর্কে হাতুড়ে ডাক্তারদের জ্ঞান সীমাবদ্ধ ছিল।
মিয়া রোজ ফ্রাম্পটন

মিয়া রোজ ফ্রাম্পটন (জন্ম মার্চ ৪, ১৯৯৬) একজন মার্কিন অভিনেত্রী। তিনি মার্কিন টেলিভিশন চ্যানেল এবিসিতে প্রচারিত কিশোর-কিশোরীদের পারিবারিক হাস্যরস-দৃশ্যকাব্য ভিত্তিক ধারাবাহিক "মেইক এট অর ব্রেক ইট" এ একটি চরিত্র পেইথন কেলার এর বোনের চরিত্র বেকা কেলার হিসেবে অভিনয়ের জন্য, এবং ২০১৫ সালে মার্কিন টেলিভিশন চ্যানেল লাইফটাইম এ প্রচারিত ছোট পর্দার চলচ্চিত্র "এ টিচার্স অবসেশন" এ তার চরিত্র ব্রিটগেট এর জন্য সবার নিকট পরিচিত।
ফ্রাম্পটনের জন্ম, মার্কিন যুক্তরাষ্ট্রের টেনেসি রাজ্যের ন্যাশভিল শহরে, রক সঙ্গীতঙ্গ, পিটাল ফ্রাম্পটন এবং টিনা এলফার্স দম্পতির পরিবারে। তার টিফানি ওয়ায়েস্ট নামে একজন সৎ-সহোদর রয়েছে, যে তার মাতার পূর্বের সংসারের সন্তান, এবং জেইদ এবং জুলিয়ান ফ্রাম্পটনের নামে আরো দু-জন সহোদর রয়েছে, যারা তার পিতার পূর্বের সংসারের সন্তানদ্বয়। তার নাম তার বাবার একটি গানের শিরোনাম "মিয়া রোজ" হিসেবে ব্যবহার করা হয়েছে যেটি তার বাবা তাকে উদ্দেশ্য করে রচনা করেছিলেন।
দুশো ছেষট্টি দিনে স্বাধীনতা

দুশো ছেষট্টি দিনে স্বাধীনতা হলো বাংলাদেশের মুক্তিযুদ্ধকালীন সময়ের বিভিন্ন ঘটনা এবং প্রতিরোধকারীদের লড়াই নিয়ে প্রকাশিত একটি দালিলিক প্রমাণ গ্রন্থ। এই বইটি ১৯৯৭ সালে বাংলাদেশের স্বাধীনতা যুদ্ধের রজত জয়ন্তী উপলক্ষে ঢাকা থেকে “মুক্ত পাবলিশার্স” কর্তৃক প্রকাশিত হয়।
এই বইটি সম্পর্কে বিভিন্ন জনের মূল্যায়ন হলোঃ
২৫শে মার্চ, ১৯৭১-এর ভয়ংকর সেই কাল রাতে পাকিস্তানি সেনাবাহিনী আচমকা নিরস্ত্র-নিরীহ ঘুমন্ত বাঙালীদের গনহত্যা আরম্ভ করলে বাংলার বীর মুক্তিযোদ্ধারা মরণপণ যুদ্ধ করে কীভাবে তাদের আত্মসমর্পণ করতে বাধ্য করেছিল এবং আন্তর্জাতিক কূটনৈতিক প্রচেষ্টার মাধ্যমে মাত্র ২৬৬ দিনের রেকর্ড সময়ে কীভাবে আমরা ১৬ই ডিসেম্বর, ১৯৭১ স্বাধীনতা অর্জন করেছি তা মুজিবনগর সরকারের সাবেক ভ্রাম্যমাণ রাষ্ট্রদূত মুক্তিযোদ্ধা মুহাম্মদ নূরুল কাদির বিরচিত ‘দুশো ছেষট্টি দিনে স্বাধীনতা’ বইটি পড়লে জানতে পারবেন। মুক্তিযুদ্ধের রজত জয়ন্তী উপলক্ষে প্রকাশিত ‘দুশো ছেষট্টি দিনে স্বাধীনতা’ বইটি নতুন প্রজন্মের বন্ধুগণসহ সকলকে পড়ার জন্যে অনুরোধ জানাচ্ছি। - "বেগম সুফিয়া কামাল"
মুক্তিযুদ্ধ সম্পর্কে যারা জানতে চান মুহাম্মদ নূরুল কাদির কৃত ‘দুশো ছেষট্টি দিনে স্বাধীনতা’ বইটি তাঁদের অত্যন্ত প্রয়োজনীয় হয়ে দেখা দেবে। - "মুহাম্মদ হাবিবুর রহমান"
রিয়াজ উদ্দিন আহমেদ (রাজনীতিবিদ)

রিয়াজ উদ্দিন আহমেদ নিজ এলাকায় ভোলা মিয়া নামে পরিচিত, যিনি বাংলাদেশের একজন রাজনীতিবিদ, আইনজীবী, মুক্তিযুদ্ধের সংগঠক ও প্রাক্তন মন্ত্রী এবং যিনি তৎকালীন রংপুর-১৩ ও রংপুর-১৫ এবং লালমনিরহাট-৩ আসনের সংসদ সদস্য ছিলেন। তিনি বাংলাদেশের চতুর্থ জাতীয় সংসদের ডেপুটি স্পিকার ছিলেন।
রিয়াজ উদ্দিন আহমেদ ১৯২৩ সালের ২৪ অক্টোবর লালমনিরহাটে জন্মগ্রহণ করেন। তাঁর পিতার নাম দালাল উদ্দিন আহমেদ এবং মাতার নাম রহিমা বেগম। রিয়াজ উদ্দিন আহমেদের পিতা ছিলেন কুড়িগ্রামের একজন খ্যাতনামা উকিল। প্রাতিষ্ঠানিক শিক্ষা জীবনের শেষ পর্যায়ে তিনি ১৯৪৫ সালে কলকাতা বিশ্ববিদ্যালয় থেকে বি.এ পাশ করেন এবং আইন বিষয়ে ভর্তি হয়েও রাজনীতির সাথে সম্পৃক্ত হওয়ায় তিনি আর লেখাপড়ায় অগ্রসর হতে পারেননি।
রিয়াজ উদ্দিন আহমেদ একজন বাংলাদেশী আইনজীবী ও বাংলাদেশের মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭০ সালের নির্বাচনে কুড়িগ্রাম-লালমনিরহাট আসনে তিনি মনোনয়ন লাভ করেন এবং পাকিস্তানের জাতীয় পরিষদের সদস্য নির্বাচিত হন। মুক্তিযুদ্ধের সময় তিনি কুড়িগ্রাম ও লালমনিরহাট অঞ্চলের লোকজনদের সংগঠিত করে একজন সক্রিয় সংগঠকের ভূমিকা পালন করেন। ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তিনি তৎকালীন রংপুর-১৩ আসন থেকে সংসদ সদস্য নির্বাচিত হন।
পরবর্তীতে বাংলাদেশ জাতীয়তাবাদী দলে যোগ দিয়ে তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন রংপুর-১৫ আসন থেকে সংসদ সদস্য নির্বাচিত হন। আবদুস সাত্তারের মন্ত্রিসভায় তিনি প্রথমে শ্রম ও সমাজকল্যাণ মন্ত্রী এবং পরে কৃষি মন্ত্রী, শ্রম ও সমাজকল্যাণ মন্ত্রী হিসেবে দায়িত্ব পালন করেন।
১৯৮৮ সালের চতুর্থ ও ১৯৯১ সালের পঞ্চম জাতীয় সংসদ নির্বাচনে তিনি জাতীয় পার্টির প্রার্থী হিসেবে লালমনিরহাট -৩ আসন থেকে সংসদ সদস্য নির্বাচিত হন। ১৯৮৮ সালের ২৫ এপ্রিল তাকে বাংলাদেশ জাতীয় সংসদের ডেপুটি স্পিকার হিসেবে নিয়োগ দেয়া হয়। তিনি ১৯৯১ সালের ৪ এপ্রিল পর্যন্ত উক্ত দায়িত্ব পালন করেছেন।
তিনি মোট পাঁচবার জাতীয় সংসদ সদস্য (এমপি) এবং মন্ত্রীসভায় চার বার পূর্ণ মন্ত্রী থাকার পর বাংলাদেশ জাতীয় সংসদের ডেপুটি স্পীকার হিসেবেও দায়িত্ব পালন করেন। রিয়াজ উদ্দিন আহমেদ এর নেতৃত্বে ১৯৮২ সালের ১৯ আগস্ট ঢাকাস্থ লালমনিরহাট জেলা বাস্তবায়ন কমিটি তৎকালীন প্রেসিডেন্ট এইচ.এম.এরশাদের সাথে সাক্ষাৎ করে লালমনিরহাটকে জেলায় উন্নীতকরণের দাবীনামা পেশ করেন। ফলস্বরুপ ১৯৮৪ সালের ১ ফেব্রুয়ারি বাংলাদেশ সরকারের তৎকালীন সমাজ কল্যাণ ও মহিলা বিষয়ক উপদেষ্টা (মন্ত্রী) ডঃ শাফিয়া খাতুন কর্তৃক উদ্বোধনের মধ্য দিয়ে লালমনিরহাট মহকুমা জেলা হিসেবে আত্মপ্রকাশ করে।
তিনি ১৯৯৭ সালের ৪ ফেব্রুয়ারি শেষ নিঃশ্বাস ত্যাগ করেন।
মুহাম্মদ নূরুল কাদির

মুক্তিযোদ্ধা মুহাম্মদ নূরুল কাদির (জন্ম: ১৯ জানুয়ারি ১৯৪০) হলেন বাংলাদেশের একজন প্রখ্যাত আইনজীবী ও সাহিত্যিক। তিনি তার গবেষণামূলক গ্রন্থ "দুশো ছেষট্টি দিনে স্বাধীনতা" গ্রন্থের জন্য বিশেষভাবে পরিচিত।
তিনি ১৯৯৭ সালে বাংলাদেশের স্বাধীনতা যুদ্ধের রজত জয়ন্তী উপলক্ষে “দুশো ছেষট্টি দিনে স্বাধীনতা” শিরোনামে বাংলাদেশের মুক্তিযুদ্ধকালীন সময়ের বিভিন্ন ঘটনা এবং প্রতিরোধকারীদের লড়াই নিয়ে একটি দালিলিক প্রমাণক গ্রন্থ রচনা করেন।
ধীমানের দিনকাল

ধীমানের দিনকাল ২০১৭ সালের কলকাতার একটি কমেডি ওয়েব সিরিজ চলচ্চিত্র। অনিন্দ্য সরকার পরিচালিত এই ছবিতে মুখ্য ভূমিকায় আছে শাশ্বত চট্টোপাধ্যায়। এই ছবিটি মূলত প্রাপ্তবয়স্কদের জন্য হাস্যরসময় চলচ্চিত্র।
গল্পের ধীমান আর পাঁচটা মানুষের মতো মোবাইল ফোন ব্যবহার করে না। কী আশ্চর্য! পরিবার থেকে শুরু করে পাড়া প্রতিবেশী ধীমানকে মোবাইলের ‘উপকারিতা’ বুঝিয়ে ক্লান্ত। শেষ পর্যন্ত হাতে মোবাইল ফোন এলে সোশ্যাল নেটওয়ার্কিংয়ের কল্যাণে কীভাবে ধীমানের জীবনটা বদলে যায় তাই নিয়েই সিরিজ।
বিজয় মাঞ্জরেকার

বিজয় লক্ষ্মণ মাঞ্জরেকার (; ; জন্ম: ২৬ সেপ্টেম্বর, ১৯৩১ - মৃত্যু: ১৮ অক্টোবর, ১৯৮৩) বোম্বে এলাকায় জন্মগ্রহণকারী প্রথিতযশা ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৫১ থেকে ১৯৬৫ সময়কালে ভারত দলের পক্ষে ৫৫ টেস্টে অংশগ্রহণ করেছেন বিজয় মাঞ্জরেকার। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও দলের প্রয়োজনে ডানহাতে অফ-ব্রেক বোলিং করতেন। ছোটখাটো গড়নের অধিকারী ছিলেন তিনি। কাটার ও হুকের সাহায্যে ব্যাটিংকালে রানের ফুলঝুরি ঝরাতেন।
ব্যাটিংয়ের পাশাপাশি মাঝেমধ্যে অফ-স্পিনার ও উইকেট রক্ষকের দায়িত্ব পালন করতেন।
রঞ্জী ট্রফিতে ৬টি দলের পক্ষে খেলেছেন তিনি। বোম্বে, বাংলা, উত্তরপ্রদেশ, রাজস্থান, অন্ধ্রপ্রদেশ ও মহারাষ্ট্র ক্রিকেট দলের প্রতিনিধিত্ব করেছেন। ৫৭.৪৪ গড়ে ঐ প্রতিযোগিতায় ৩,৭৩৪ রান তুলেন।
১৯৫১ সালে সফরকারী ইংল্যান্ড দলের বিপক্ষে কলকাতার ইডেন গার্ডেন্সে বিজয় মাঞ্জরেকারের টেস্ট ক্রিকেটে অভিষেক ঘটে। অভিষেকেই ৪৮ রানের দর্শনীয় ইনিংস উপহার দেন তিনি। একই দলের বিপক্ষে জুন, ১৯৫২ সালে হেডিংলিতে ১৩৩ রানের মনোজ্ঞ প্রথম শতরানের সন্ধান পান। এটিই ইংল্যান্ডে তার প্রথম টেস্ট ছিল ও বয়স মাত্র ২০ ছিল। তিনি যখন ব্যাটহাতে মাঠে নামেন, তখন ভারতের সংগ্রহ ছিল ৩৪২। ট্রুম্যান, বেডসার ও লেকারের ন্যায় বিখ্যাত বোলারদের উপস্থিতি স্বত্ত্বেও তিনি ছিলেন বেশ সপ্রতিভ।
১৯৫২ সালের হেডিংলি টেস্টের দ্বিতীয় ইনিংসে বিধ্বস্ত ভারত দলের ০/৪ সূচনায় পঙ্কজ রায়, দত্তজীরাও গায়কওয়াড় ও মাধব মন্ত্রীর সাথে তিনিও জড়িত ছিলেন। ফ্রেড ট্রুম্যানের বোলিং তোপের মুখে পড়েন তারা।
বিজয় হাজারের সাথে ২২২ রানের জুটি গড়ে ভবিষ্যতের সম্ভাবনার কথা জানান দেন। তবে শুরুরদিকের প্রতিশ্রুতিশীলতার পথে নিজের ওজন ও পায়ের কারুকাজ বাঁধার কারণ হয়ে দাঁড়ায়। তবে টেস্ট খেলোয়াড়ী জীবন ৩৯ গড়ে পৌঁছে। ১৯৬১-৬২ মৌসুমে সফরকারী ইংল্যান্ডের বিপক্ষে সেরা সিরিজ খেলেন। ৮৩.৭১ গড়ে ৫৮৬ রান তুলেন। তন্মধ্যে খেলোয়াড়ী জীবনে সংগৃহীত ৭ সেঞ্চুরির মধ্যে ব্যক্তিগত সর্বোচ্চ ১৮৯ রানের ইনিংস খেলেন ফিরোজ শাহ কোটলা মাঠে।
আরেকটি উল্লেখযোগ্য ক্রীড়াশৈলী প্রদর্শন করেন ১৯৬৪-৬৫ মৌসুমে অস্ট্রেলিয়ার বিপক্ষে। ৫৯ ও ৩৯ রানের ইনিংস খেলে টেস্ট জয়ে প্রভূতঃ ভূমিকা রাখেন। জীবনের শেষ ইনিংসেও বেশ ভালো খেলেন। ফেব্রুয়ারি, ১৯৬৫ সালে মাদ্রাজের এমএচিদাম্বরাম স্টেডিয়ামে সফরকারী নিউজিল্যান্ডের বিপক্ষে এ কীর্তিগাঁথা রচনা করেন।
কোন ছক্কা বাদেই সর্বাধিক ৩,২০৮ রান তুলে রেকর্ড গড়েন। পরবর্তীতে ইংল্যান্ডের জোনাথন ট্রট তার এ রেকর্ড ভেঙ্গে ফেলে নিজের করে নেন। 
১৮ অক্টোবর, ১৯৮৩ তারিখে ৫২ বছর বয়সে মাদ্রাজে বিজয় মাঞ্জরেকারের দেহাবসান ঘটে। ভারতের প্রথিতযশা টেস্ট ক্রিকেটার সঞ্জয় মাঞ্জরেকারের পিতা তিনি।
বিকাশ গুপ্তা

বিকাশ গুপ্তা হচ্ছেন একজন ভারতীয় টেলিভিশন অনুষ্ঠান প্রযোজক, সৃজনশীল পরিচালক, চিত্রনাট্যকার, উপস্থাপক এবং অভিনেতা। তিনি ২০১৭ সালে জনপ্রিয় রিয়্যালিটি অনুষ্ঠান বিগ বস ১১-এ একজন প্রতিযোগী হিসেবে অংশগ্রহণ করেন, যেখানে তিনি ৩য় স্থান অধিকার করেন।
বিকাশ গুপ্তা ৭ মে ১৯৮৭ সালে জন্মগ্রহণ করেন। তিনি হচ্ছেন বলিউড অভিনেতা সিদ্ধার্থ গুপ্তার বড় ভাই।
বিকাশ গুপ্তা একতা কাপুরের বালাজী টেলিফিল্মের সৃজনশীল প্রধান ছিলেন। সেসময় তিনি মহাভারত, কিউকি সাস ভি কভি বহু থি এবং কি দেশ ম্যায় হ্যায় মেরা দিলের মতো অনুষ্ঠান পরিচালনা করেছেন। পরবর্তীতে তিনি তার নিজস্ব প্রযোজনা স্টুডিও, "দ্য লস্ট বয় প্রোডাকশন" শুরু করেন। এর মাধ্যমে তিনি জনপ্রিয় টেলিভিশন অনুষ্ঠান , ক্যায়সি ইয়ে ইয়ারিয়া, ভি দ্য সিরিয়াল, ইয়ে হ্যায় আশিকি এবং এমটিভি ওয়েবড পরিচালনা করেছেন। পরবর্তীতে তিনি এমটিভি ইন্ডিয়ার প্রোগ্রামিং প্রধান হিসেবে কাজ করেছেন।
নূরুল ইসলাম ওলীপুরী

নুরুল ইসলাম ওলীপুরী (জন্ম: ১৯৫৫) একজন বাংলাদেশি ইসলামি পণ্ডিত, মুুফাস্সির, ধর্মীয় লেখক ও আলোচক।তিনি বাংলাদেশে আহলে সুন্নাত ওয়াল জামাআতের মুখপাত্র। তিনি মূলত কুরআন ও হাদীসের নিগূঢ় ব্যাখ্যার জন্য পরিচিত এবং তাঁকে "মুনাযেরে যামান" বলে ডাকা হয়। 
ওলিপুরী ১৯৫৫ সালে বাংলাদেশের বৃহত্তর সিলেটের অন্তর্গত হবিগঞ্জ জেলার ওলীপুর গ্রামে এক মুসলিম সম্ভ্রান্ত পরিবারে জন্মগ্রহণ করেন। তাঁর পিতার নাম মাওলানা আব্দুর রহীম।
বড় বোন গুলেনূরের নিকট তার লেখাপড়ার হাতেখড়ি। তাঁর নিকট থেকেই আরবি ও বাংলা বর্ণের পরিচিতি লাভ করেন। এরপর দু’বছর বাড়ির পাশে শরীফাবাদ প্রাথমিক বিদ্যালয়ে লেখাপড়া করেন।
অতঃপর কিশোরগঞ্জের "জামিয়া ইমদাদিয়া" থেকে প্রাথমিক শিক্ষা সম্পন্ন করে "জামিয়া সাদিয়া রাইধরে" মাধ্যমিক শিক্ষার জন্য ভর্তি হন। এখানে তাঁর উস্তাদ ছিলেন মাওলানা মুখলিসুর রহমান। এই মাদ্রাসা থেকে মাধ্যমিক শিক্ষা নিয়ে তিনি জামিয়া কুরআনিয়া আরাবিয়া লালবাগ মাদ্রাসায় ভর্তি হন। এই প্রতিষ্ঠান থেকে ১৯৭৫ সালে তিনি দাওরায়ে হাদিস (মাস্টার্স) পাশ করেন। এরপর ১৯৭৭ সালে ঢাকা জেলার মিরপুরের "জামিয়া হুসাইনিয়া আরযাবাদ" থেকে তিনি তাফসীরের উপর বিশেষ ডিগ্রী নেন।
আল্লামা ওলীপুরী শিক্ষকতার মাধ্যমে তার কর্মজীবন শুরু করেন। প্রাতিষ্ঠানিক শিক্ষা শেষে, তিনি কয়েক বছর হবিগঞ্জের চুনারুঘাট উপজেলার অধীনে "শাহপুর হুসাইনিয়া মাদ্রাসায়" হাদিস এবং তাফসীর সহ অন্যান্য বিষয়ে শিক্ষাদান করেন। এরপর তিনি "জামিয়া সাদিয়া রাইধর" মাদ্রাসায় আট বছর শিক্ষকতা করেন। পরবর্তীতে তিনি এক দশকের বেশি সময় ধরে হবিগঞ্জের মাধবপুর উপজেলায় অবস্থিত "দারুস সুন্নাহ মাদ্রাসা মনতলার" প্রধান পরিচালকের দায়িত্ব পালন করেন। আল্লামা ওলীপুরী ২০০০ সালে শায়েস্তাগঞ্জে "মাদ্রাসা নূরে মদিনা" প্রতিষ্ঠা করেন, বর্তমানে মাদ্রাসার প্রধান পরিচালকের দায়িত্ব পালন করছেন। ওলীপুরী দেশে এবং বিদেশে একজন জনপ্রিয় বক্তা হিসেবে পরিচিত হয়েছেন; এবং জনসমক্ষে বক্তৃতা দেয়ার জন্য যুক্তরাজ্য, যুক্তরাষ্ট্র, মধ্য প্রাচ্য এবং দক্ষিণ এশিয়ার অনেক দেশ ভ্রমণ করেছে।
আল্লামা ওলিপুরী আহলে সুন্নাত ওয়াল জামাআতের মুখপাত্র হিসেবে কয়েকটি মুনাযারায় অংশগ্রহণ করেছেন এবং প্রতিটি মুনাযারায় কুরআন ও হাদীসের দলীল দিয়ে আহলে সুন্নাতের বিশুদ্ধ আকিদাসমূহ প্রমাণ করেছেন। তন্মধ্যে উল্লেখযোগ্যঃ
আল্লামা ওলীপুরীর বিভিন্ন সময়ে দেওয়া বক্তৃতাগুলো “মাওয়ায়েজে ওলীপুরী”,“নির্বাচিত বয়ান সমগ্র” ইত্যাদি নামে বই আকারে প্রকাশ হয়েছে। তার মৌলিক রচনার মধ্যে উল্লেখযোগ্যঃ
এছাড়াও ওলীপুরী আরো কিছু প্রবন্ধ এবং পুস্তিকা রচনা করেছেন।
সিদ্ধার্থ গুপ্তা

সিদ্ধার্থ গুপ্তা হচ্ছেন একজন ভারতীয় চলচ্চিত্র অভিনেতা। তিনি একতা কাপুর এবং বিজয় নাম্বিয়ারের যৌথ উদ্যোগে নির্মিত কুকু মাথুর কি ঝান্ড হো গায়ি-এ অভিনয়ের মাধ্যমে বলিউডে অভিষেক করেন। এই চলচ্চিত্রটি জাতীয় পুরস্কার প্রাপ্ত বিজ্ঞাপন নির্মাতা আমান সাচদেব দ্বারা পরিচালিত হয়েছিল।
সিদ্ধার্থ গুপ্তা ভারতের উত্তরাখণ্ডের দেরাদুনে তার শৈশব অতিবাহিত করেছেন। পরবর্তীতে তিনি পড়াশুনা করার জন্য দুবাইয়ে পাড়ি জমান, যেখানে তিনি প্রকৌশলবিদ্যায় অধ্যয়ন করেছেন। সিদ্ধার্থের ভাই, বিকাশ গুপ্তা হচ্ছেন এমটিভি ইন্ডিয়ার ভারপ্রাপ্ত প্রোগ্রামার, একজন প্রযোজক, অভিনেতা, চিত্রনাট্যকার এবং রিয়্যালিটি টেলিভিশন তারকা।
সিদ্ধার্থ গুপ্তা মাত্র ২০ বছর বয়সে তার প্রথম চলচ্চিত্রে অভিনয় করেন। অতঃপর তিনি তার ক্যারিয়ারে একটি বিরতি দেন এবং বর্তমানে তিনি মার্কিন যুক্তরাষ্ট্রে অবস্থিত একটি অভিনয় স্কুলে কাজ করছেন। সিদ্ধার্থ গুপ্তা চলচ্চিত্রে তার অভিনয়ের জন্য সকলের কাছ থেকে ইতিবাচক প্রতিক্রিয়া পেয়েছিলেন। পরবর্তীতে তিনি বালাজী প্রোডাকশনের সাথে তিনটি চলচ্চিত্রের জন্য চুক্তি স্বাক্ষর করেন। ২০১৭ সালে তিনি আল্ট বালাজীর প্রধান ভূমিকা পালন করেছেন।
একলাখী সমাধিসৌধ

একলাখী সমাধিসৌধ ভারতের পশ্চিমবঙ্গের মালদা জেলার পান্ডুয়ায় অবস্থিত একটি সমাধিসৌধ। এটি ১৪২৫ সালের দিকে নির্মিত হয়েছিল। এটিতে তিনটি সমাধি রয়েছে, সম্ভবত রাজা গণেশের পুত্র সুলতান জালালুদ্দিন মুহম্মদ শাহ, তার স্ত্রী এবং পুত্র শামসুদ্দিন আহমদ শাহের, কিন্তু শনাক্তকরণ নিয়ে বিতর্ক রয়েছে। কাঠামোটি একটি ঢালু ছাদ সহ একটি গ্রামের কুঁড়েঘরের চিত্রিত করে এবং বাংলার সালতানাতের সময় নির্মিত অন্যান্য বিভিন্ন ভবনের নমুনা হিসাবে কাজ করে।
সমাধিটি ১৫ শতকের গোড়ার দিকে নির্মিত হয়েছিল ()। এখানে তিনটি সমাধি রয়েছে। একটি সমাধি সুলতান জালালুদ্দিন মুহম্মদ শাহ, তার স্ত্রী ও পুত্র শামসুদ্দিন আহমদ শাহের অন্য দুটি সমাধি বলে মনে করা হয়। এই সমাধিগুলির অভিযোজন এবং সনাক্তকরণ বিতর্কিত। জালালুদ্দিন ছিলেন রাজা গণেশের পুত্র এবং পরে ইসলাম গ্রহণ করেছিলেন। তিনি ছিলেন বাংলার প্রথম স্থানীয় মুসলিম রাজা এবং পান্ডুয়া থেকে শাসন করা বাংলার শেষ সুলতান।
ঐতিহ্য অনুসারে, সমাধিটি নির্মাণে এক লক্ষ টাকা () খরচ হয়েছে। সমাধিটির নাম "একলাখি" () পরিমাণ থেকে। সমাধিটি একটি ভারতীয় পুরাতত্ত্ব সর্বেক্ষণ তালিকাভুক্ত স্মৃতিস্তম্ভ।
সমাধিটি বাংলায় একটি একক গম্বুজ সহ প্রাচীনতম টিকে থাকা বর্গাকার আকৃতির ভবন। ইটের কাঠামো পুরু দেয়াল এবং একটি অষ্টভুজ আকৃতির অভ্যন্তর, যা একসাথে প্রয়োজনীয় স্কুইঞ্চের আকারকে ছোট করে। সমাধিটিতে একটি মসৃণভাবে বাঁকা কার্নিশ, দেয়ালে পোড়ামাটির অলঙ্করণ এবং কোণে নিযুক্ত টাওয়ার রয়েছে। কার্নিশ বর্গাকার স্কুইঞ্চে গোলার্ধের গম্বুজটিকে সমর্থন করে।
এ সমাধিসৌধ নির্মাণের অনুপ্রেরণা এসেছে বিহার শরীফে অবস্থিত ইবরাহিম বাইয়ুর সমাধির (১৩৫৩ খ্রি.) মাধ্যমে এবং দিল্লির কুওয়াতুল ইসলাম মসজিদের পেছনে অবস্থিত সুলতান ইলতুৎমিশের সমাধি (১২৩৬ খ্রি.) থেকে।
সমাধিটি চওড়া এবং উচ্চতায়। গম্বুজের ব্যাস । এর প্রতিটি সম্মুখভাগে একটি করে দরজা রয়েছে। প্রতিটি দরজায় একটি সূক্ষ্ম খিলান রয়েছে। অভ্যন্তরীণ চেম্বারের পরিমাপ এবং কোন উইন্ডো নেই।
ঐতিহাসিক পারভীন হাসান লিখেছেন যে স্থাপত্যটি প্রাক-ইসলামী বাংলার ইটের মন্দির থেকে অনুপ্রাণিত হতে পারে। জালালুদ্দিন যেহেতু বাংলার প্রথম স্থানীয় মুসলিম রাজা, তাই তিনি তার শিকড়কে তুলে ধরে সাধারণ বাঙালি শৈলীতে সমাধিটি নির্মাণ করেছিলেন। সমাধিসৌধের কাঠামোটি একটি ঢালু ছাদ তৈরির ছাদ সহ একটি খড়ের কুঁড়েঘরের প্রতিনিধিত্ব করে। এটি স্বতন্ত্র বাংলা স্থাপত্যের প্রাচীনতম উদাহরণ যা বাংলা সালতানাতের সময়কালে এবং পরবর্তীকালে জনপ্রিয় হয়েছিল।
১৫০৫-এর লো মুসতাং ভূমিকম্প

১৫০৫ লো মুসতাং ভূমিকম্প ৬ জুন ১৫০৫ সালে সংগঠিত হয়। এই ভূমিকম্পের মাত্রা ছিল ৮.২ এবং ৮.৮ এর মধ্যে, যা নেপালের ইতিহাসে এটাকে একটি সবচেয়ে ধ্বংসাত্মক ভূমিকম্প হিসেবে পরিণত করেছে। এই ভূমিকম্পটির ফলে তৎকালীন নেপালের প্রায় ৩০ শতাংশ লোক মারা যায়।
চাঁদড়া জমিদার বাড়ি

চাঁদড়া জমিদার বাড়ি বাংলাদেশের ঢাকা বিভাগের ফরিদপুর জেলার অন্তর্ভুক্ত আলফাডাঙা উপজেলার চাঁদড়া গ্রামের এক ঐতিহাসিক জমিদার বাড়ি।
প্রায় ৮৩ বছর আগে এই ঐতিহাসিক চাঁদড়া জমিদার বাড়িটি প্রতিষ্ঠিত হয়। এই জমিদার বাড়ির প্রতিষ্ঠাতা ছিলেন গির্জাকণ্ঠ মুখোপাধ্যায়। গির্জাকণ্ঠ মুখোপাধ্যায় প্রথমে মাগুরা জেলার মহম্মদপুর উপজেলার নায়েব ছিলেন। এখানে নায়েব থাকায় অবস্থায় তিনি অনেক অর্থ সম্পদের মালিক হন এবং চাঁদড়া গ্রামে জমিদারি প্রতিষ্ঠা করেন। জমিদারের ৩ ছেলে ছিল, বড় ছেলের নাম ব্যাচা মুখোপাধ্যায় আর ছোট ছেলের নাম শিবুপ্রসাদ মুখোপাধ্যায় কিন্তু মেঝো ছেলের নাম জানা যায়নি। জমিদারের একজন মৌরি ছিল, যার নাম কেশব চন্দ্র। তখনকার সময় জমিদার বাড়িটির অবস্থান ছিল মধুমতি নদীর তীরে এবং সেখানে ঘাট ছিল। সেই সুবাধে জমিদার বাড়ির কয়েকটি বড় বড় নৌকা ছিল। যেগুলো জমিদারদের চলাচল এবং তাদের মালামাল পরিবহন করার জন্য ব্যবহার করা হতো। জমিদার গির্জাকণ্ঠ মুুখোপাধ্যায় তখনকার সময় তার বাড়ির সামনে একটি হাট বসান তবে এখন আর সেই হাট নেই। জমিদারের নামানুসারে নদীয়ার চাঁদ বাজারের পশ্চিম পাশের নাম গির্জার চর। বাংলাদেশের মহান মুক্তিযুদ্ধের সময় জমিদার গির্জাকণ্ঠ মুখোপাধ্যায় তার পরিবার নিয়ে পার্শ্ববর্তী দেশ ভারতে আশ্রয় নেন। কিন্তু দেশ স্বাধীন হওয়ার পর তিনি আর ফিরে আসেন নাই। 
এই জমিদার বাড়িটি দ্বিতল বিশিষ্ট একটি বাড়ি। এই বাড়ির নিচের তলায় বৈঠকখানা এবং উপরের তলায় শয়ন কক্ষ। পূর্বে উপরের তলায় উঠার জন্য একটি কাঠের হাতল বিশিষ্ট সিঁড়ি রয়েছে। বর্তমানে হাতল ভেঙ্গে গেছে তবে সিঁড়ি দিয়ে এখনো উপরের তলায় উঠা যায়। জমিদার বাড়িটিতে ১০ কক্ষ, ৫ টি দরজা এবং ১৬ টি জানালা রয়েছে। আগে উপরের তলায় লোহার রেলিং এবং টিনের চালযুক্ত বারান্দা ছিল কিন্তু এখন আর তা নাই। জমিদার বাড়িটির উপরের তলায় একটি লোহার সিন্দুক আছে যা সংরক্ষণের অভাবে মরিচা ধরে গেছে। জমিদার বাড়িটিতে রান্না করার জন্য একটি রান্না ঘর আছে।
হেমায়েত বাহিনী

হেমায়েত বাহিনী ১৯৭১ সালে বাংলাদেশের স্বাধীনতা যুদ্ধ চলাকালে স্বাধীনতার স্বপক্ষে গঠিত একটি সশস্ত্র গেরিলা দল। এই সশস্ত্র গেরিলা বাহিনীটির নেতা ছিলেন হেমায়েত উদ্দিন, বীর বিক্রম। মুক্তিযুদ্ধকালীন সময়ে এই বাহিনীটির সাহসিকতা ও বীরত্বপূর্ণ কর্মের জন্য পাকিস্তানি বাহিনী সর্বদা ভীত-সন্ত্রস্ত থাকতো; এবং সাধারণ্যে এটি পরিচিতি লাভ করে নেতার নামানুসারে “হেমায়েত বাহিনী” হিসাবে।
এই বাহিনীটি ইস্ট বেঙ্গল রেজিমেন্টের সৈনিক হেমায়েত উদ্দিনের নেতৃত্বে মুক্তিযুদ্ধ শুরুর পর পরই নানা বাহিনীর প্রশিক্ষণপ্রাপ্ত কজনকে নিয়ে গঠিত হয় ছোট্ট পরিসরে।
২৮ মার্চ, বাংলাদেশের মুক্তিযুদ্ধের একদম শুরুতেই হেমায়েত উদ্দিনের নেতৃত্বে ১৭ জন গেরিলা জয়দেবপুর ক্যান্টনমেন্ট আক্রমণ করে অস্ত্র ও গোলাবারুদ সংগ্রহ করে গোপালগঞ্জের টুপুরিয়া গ্রামে ফিরে যান।
পশ্চিমবঙ্গ রাজ্য পুরাতাত্ত্বিক সংগ্রহালয়

১৯৬৩ সালে খোলা 'ঐতিহাসিক শিল্প' বিভাগের একটি বড় অংশ রয়েছে যা অনেকগুলি প্রাচীন পোড়ামাটির, ব্রোঞ্জ, কাঠের খোদাই, বস্ত্র এবং পাণ্ডুলিপি প্রদর্শন করে। বিভিন্ন কার্ড সেট এবং অন্যান্য প্রকাশনা বিক্রি; কার্যক্রমগুলি ঐতিহাসিক স্থানগুলির অনুসন্ধান এবং খননকাজ অন্তর্ভুক্ত করেছে।
পশ্চিমবঙ্গ রাজ্য প্রত্নতাত্ত্বিক গ্যালারী, ১ সত্যেন রায় রোড, বেহালা, কলকাতা ৭০০ ০৩৪। 
কলকাতার প্রত্নতাত্ত্বিক জাদুঘরটি ঐতিহাসিকদের, প্রত্নতাত্ত্বিকদের জন্য এবং সাধারণ মানুষের কাছে যথেষ্ট জনপ্রিয়। সংগ্রহালয়টি শনিবার থেকে বৃহস্পতিবার পর্যন্ত সকাল ১০.০০ টা থেকে বিকাল ৪.৩০ টা পর্যন্ত খোলা থাকে। একজন ব্যক্তির জন্য প্রবেশের মূল্য হল ₹২০ এবং ১৫ বছরের বা ১৫ বছরের কম বয়সের শিশুদের জন্য প্রবেশ বিনামূল্যে।
চার্লস চ্যাপলিন জুনিয়র

দ্বিতীয় চার্লস স্পেন্সার চ্যাপলিন (ইংরেজি: Charles Spencer Chaplin III; ৫ মে, ১৯২৫ – ২০ মার্চ, ১৯৬৮) ছিলেন একজন মার্কিন অভিনেতা। তিনি চলচ্চিত্র অভিনেতা ও নির্মাতা চার্লি চ্যাপলিন এবং অভিনেত্রী লিটা গ্রের পুত্র।
চ্যাপলিন ১৯২৫ সালের ৫ মে ক্যালিফোর্নিয়ার বেভার্লি হিলসে জন্মগ্রহণ করেন। তার পিতা চলচ্চিত্র অভিনেতা ও নির্মাতা চার্লি চ্যাপলিন এবং মাতা অভিনেত্রী লিটা গ্রে। তার ছোট ভাই সিডনি আর্ল চ্যাপলিন। তার পিতার মিলড্রেড হ্যারিসের সাথে প্রথম বিবাহের ফলে জন্ম নেওয়া তার প্রথম বৈমাত্রেয় ভাই নরম্যান স্পেন্সার চ্যাপলিন মাত্র তিন দিন বয়সে মারা যায়। তার পিতার উনা ওনিলের সাথে চতুর্থ বিবাহের পর তার অন্যান্য বৈমাত্রেয় ভাইবোনেরা হলেন জেরাল্ডিন, মাইকেল, জোসেফিন, ভিক্টোরিয়া, ইউজিন, জেন, অ্যানেট, ও ক্রিস্টোফার চ্যাপলিন।
শৈশবে তাকে এবং তার ছোট ভাই সিডনিকে তার পিতামাতার তিক্ত বিবাহ বিচ্ছেদের পণ হিসেবে ব্যবহার করা হয়। তার পিতামাতার বিবাহ বিচ্ছেদের পর ১৯৩০ এর দশকের মাঝামাঝিতে তার মাতা এবং মাতামহ তাকে এবং তার ভাইকে লালন পালন করেন। এরপর থেকে তারা দুজন তার পিতার সাথে তাদের প্রায়শই যোগাযোগ হত।
চ্যাপলিন হলিউডের ব্ল্যাক-ফক্স মিলিটারি ইনস্টিটিউটে এবং নিউ জার্সির লরেন্সভিলে লরেন্সভিল স্কুলে পড়াশুনা করেন। তিনি দ্বিতীয় বিশ্বযুদ্ধ চলাকালীন মার্কিন যুক্তরাষ্ট্রের সেনাবাহিনীতে কর্মরত ছিলেন।
চ্যাপলিন ১৩টি চলচ্চিত্রে অভিনয় করেছেন। তিনি তাঁর পিতা চার্লি চ্যাপলিন পরিচালিত "লাইমলাইট" (১৯৫২) চলচ্চিত্রে অভিনয় করেন। ১৯৫৯ সালে তিনি "গার্লস টাউন" চলচ্চিত্রে তিনি নির্বাক চলচ্চিত্র যুগের আরেক বিখ্যাত কৌতুকাভিনেতা হ্যারল্ড লয়েডের পুত্র হ্যারল্ড লয়েড জুনিয়র ভূমিকায় অভিনয় করেন। তিনি তাঁর ভাই সিডনি আর্ল চ্যাপলিনের সাথে সার্কেল থিয়েটারের (বর্তমানে এল সেন্ট্রো থিয়েটার নামে পরিচিত) "ইথান ফ্রোম" মঞ্চনাটকে অভিনয় করেন।
চ্যাপলিন ১৯৫৮ সালের ৬ আগস্ট সুজান ম্যাগনেসকে (জন্ম আনু. ১৯৩৬) বিয়ে করেন। তাঁরা ক্যালিফোর্নিয়ার লস অ্যাঞ্জেলেসে বসবাস করতেন। ১৯৫৯ সালের মে মাসে তাঁদের কন্যা সুজান ম্যারি চ্যাপলিন জন্মগ্রহণ করে। তাঁরা ১৯৫৯ সালের অক্টোবর মাসে আলাদা হয়ে যান এবং ১৯৫৯ সালের নভেম্বর মাসে তাঁদের বিবাহ বিচ্ছেদ হয়।
১৯৬০ সালে তিনি তাঁর পারিবারিক জীবন নিয়ে "মাই ফাদার, চার্লি চ্যাপলিন" শীর্ষক একটি বই লিখেন।
চ্যাপলিন ১৯৬৮ সালের ২০ মার্চ ক্যালিফোর্নিয়ার সান্তা মোনিকায় ৪২ বছর বয়সে মৃত্যুবরণ করেন। তাঁকে হলিউড ফরেভার সিমেট্রির অ্যাবে অব দ্য সাল্মসে তাঁর মাতামহী লিলিয়ান কারিলো কারি গ্রের (১৮৮৮-১৯৮৫) এর পাশে সমাহিত করা হয়।
রোবট (দ্ব্যর্থতা নিরসন)

রোবট হলো একধরনের বিশেষ যন্ত্র যা বিভিন্ন কাজ করতে ব্যবহার করা হয়।
রোবট দ্বারা আরও বোঝানো হতে পারে:
টনি ডায়েস

টনি ডায়েস হলেন একজন বাংলাদেশি অভিনেতা ও নির্দেশক। তিনি ১৯৯৪ সাল থেকে চার শতাধিক নাটক, ধারাবাহিক আর টেলিফিল্মে অভিনয় করেছেন। এছাড়া তিনি কয়েকটি চলচ্চিত্রে অভিনয় করেছেন। সেগুলো হলো "মেঘের কোলে রোদ" (২০০৮) এবং "পৌষ মাসের পিরীত" (২০১৬)।
১৯৮৯ সালে "নাগরিক নাট্য সম্প্রদায়ে" যোগ দেয়ার মধ্য দিয়ে তাঁর অভিনয় জীবনের পথচলা শুরু হয়। ১৯৯৪ সালে তাঁর টেলিভিশন পর্দায় অভিষেক হয়।
২০০৮ সালে "মেঘের কোলে রোদ" চলচ্চিত্রের মধ্য দিয়ে ডায়েসের বড় পর্দায় অভিষেক হয়। নারগিস আক্তার পরিচালিত চলচ্চিত্রটি এইডস বিষয়ক সচেতনতা নিয়ে নির্মিত। এতে তিনি রিয়াজ ও পপির সাথে অভিনয় করেন। ২০১৬ সালে তিনি নারগিস আক্তার পরিচালিত "পৌষ মাসের পিরীত" চলচ্চিত্রে অভিনয় করেন। এটি নগেন্দ্রনাথ মিত্র রচিত "রস" গল্প অবলম্বনে নির্মিত হয়। এতে তাঁর বিপরীতে ছিলেন পপি ও প্রিয়াংকা। ২০১৭ সালে প্রায় চার বছর পর তিনি সৈয়দ জামিম নির্দেশিত "অনাহূত" টেলিভিশন নাটকে অভিনয় করেন। নাটকটি চিত্রায়িত হয় যুক্তরাষ্ট্রে। নাটকটি ঈদুল আযহা উপলক্ষ্যে এটিএন বাংলায় প্রচারিত হয়।
তিনি ২০০১ সালের ১৪ ফেব্রুয়ারি প্রিয়া ডায়েসকে বিয়ে করেন। তাঁদের মেয়ের নাম অহনা। ২০০৮ সালের শেষের দিকে তিনি স্ত্রী ও মেয়েকে নিয়ে মার্কিন যুক্তরাষ্ট্রে চলে যান। বর্তমানে মেয়ে অহনা এবং স্ত্রী প্রিয়া ডায়েসসহ নিউইয়র্কের লং আইল্যান্ডের হিকসভিল শহরে বাসবাস করছেন টনি ডায়েস। তিনি সেখানে একটি বেসরকারি প্রতিষ্ঠানে কর্মরত আছেন।
ফ্রান্সেসকা কাপালদি

ফ্রান্সেসকা অ্যাঞ্জেলুচ্চি কাপালদি (জন্ম: জুন ৮, ২০০৪)
একজন মার্কিন শিশু শিল্পী। তিনি মার্কিন শিশুতোষ চ্যানেল ডিজনি চ্যানেল-এ প্রচারিত হাস্যরস মূলক ধারাবাহিক "ডগ উইথ এ ব্লগ"-এ "ক্লো জেমস" নামক একটি ভূমিকায় সহকারী চরিত্রের অভিনয় করেন। 
কাপালদির জন্ম, মার্কিন যুক্তরাষ্ট্রের ক্যালিফোর্নিয়া রাজ্যের সান ডিয়েগো শহরের মধ্যে অবস্থিত পর্বত সমুদ্রতীরবর্তী স্থান লা জোলাতে, এবং তিনি তার পিতা-মাতার সাথে সান ডিয়েগো শহরের উত্তরাঞ্চলে অবস্থিত সমৃদ্ধ সমুদ্র সৈকত রিসোর্ট শহর কার্লসবাদে। তিনি তার অভিনয় জীবন শুরু করেন মার্কিন শিশুতোষ চ্যানেল ডিজনিতে প্রচারিত হাস্যরস ধারাবাহিক "এন্ট ফার্ম" এ এবং মার্কিন টেলিভিশন চ্যানেল সিবিএম এ প্রচারিত হাস্যরসমূলক ধারাবাহিক "হাউ আই মেট ইউর মাদার" এ ছোট ছোট ভূমিকায় অভিনয় করার মাধ্যমে। এই ধারাবাহিকটিতে তিনি সাত বছর বয়সী লিলি নামক ভূমিকায় অভিনয় করেন, এই চরিত্রটিই আবার মার্কিন অভিনেত্রী এলিসন হ্যানিগান দ্বারা প্রাপ্তবয়স্কা হিসাবে অভিনয় করা হয়েছিল। এছাড়াও, কাপালদি মার্কিন টেলিভিশন চ্যানেল ফক্স এ প্রচারিত ধারাবাহিক "দ্য গুডউইন গেমস্" ছোট পর্দার চলচ্চিত্রতে অভিনয় করেন। এছাড়া কাপালদি, ২০১২ সালে মুক্তিপ্রাপ্ত মার্কিন অভিনেতা এবং পরিচালক করবিন বার্নসেন এর স্বাধীন চলচ্চিত্র "থ্রী ডে টেস্ট" এ কাজ করেন এবং ডিজনি চ্যানেল এ প্রচারিত হাস্যরস ধারাবাহিক "ডগ উইথ এ্য ব্লগ" এ অভিনয় করেন, যেটির মাধ্যমে তিনি প্রথম কোন ধারাবাহিকে নিয়মিত অভিনেত্রী হিসেবে আত্বপ্রকাশ করেন। তিনি ২০১৫ সালে মুক্তিপ্রাপ্ত অপ্রত্যাশিত এবং উত্তেজনাময় ঘটনা সম্পন্ন মার্কিন থ্রিডি এনিমেশন ভিত্তিক হাস্যরস চলচ্চিত্র "দ্য পিনাটস মুভি" এ লিটল হেয়ার্ড গার্ল নামক চরিত্রে কন্ঠ প্রদানের মাধ্যমে কন্ঠ অভিনেত্রী হিসেবে আত্বপ্রকাশ করেন।
পাঁচকড়ি দে

পাঁচকড়ি দে (১৮৭৩ ― ১৯৪৫) ছিলেন একজন বাঙালি সাহিত্যিক। তিনি বাংলায় ভাষায় গোয়েন্দা কাহিনির আদি যুগের অন্যতম জনপ্রিয় লেখক।
পাঁচকড়ি দে ১৮৭৩ খ্রিষ্টাব্দে জন্মগ্রহণ করেন। তার পিতার নাম কেদারনাথ দে। পাঁচকড়ি কলকাতার ভবানীপুরে একটি স্কুলে পড়াশোনা করেছিলেন। যদিও প্রাতিষ্ঠানিক শিক্ষা খুব বেশি পাননি।
বাংলা সাহিত্যে গোয়েন্দাকাহিনির ইতিহাসে তিনি ছিলেন অত্যন্ত জনপ্রিয় লেখক। তার লেখা মায়াবী, ‘মায়াবিনী’, ‘নীল বসনা সুন্দরী’, ‘হত্যাকারী কে?’, ‘জীবন্মৃত রহস্য’ ইত্যাদি বই তৎকালীন পাঠকদের মধ্যে বিপুল পরিচিতি পায়। তাঁর গোয়েন্দার নাম দেবেন্দ্রবিজয়। তিনি বিদেশি সাহিত্যিকদের লেখা থেকে উপাদান নিলেও দেশীয় ধাঁচে তা রচনা করতেন। তিনি প্রধানত উইল্কি কলিন্স ও এমিল গাবোরিয়র-এর ধারা অনুসরণ করলেও, পরে আর্থার কোনান ডয়েলের লেখা থেকে প্রচুর উপাদান সংগ্রহ করেছিলেন। তার অনেক লেখা অন্যান্য ভারতীয় ভাষায় অনুবাদ করা হয়। "জীবন্মৃত রহস্য" বইটি তিনি রবীন্দ্রনাথ ঠাকুরকে উৎসর্গ করেছিলেন। পাল ব্রাদার্স নামে একটি বইয়ের দোকান ও তার নিজস্ব মালিকানায় কলকাতায় বাণী প্রেস নামে একটি ছাপাখানা ছিল।
তার রচিত গ্রন্থ গুলির মধ্যে রয়েছে:
শেখ আবু নাসের

শেখ আবু নাসের ছিলেন একজন প্রখ্যাত বাংলাদেশী রাজনীতিবিদ। তিনি বাংলাদেশের রাষ্ট্রপতি শেখ মুজিবুর রহমানের ভাই, শেখ হাসিনার চাচা, শেখ হেলাল উদ্দীনের পিতা ও শেখ তন্ময়ের দাদা।
আবু নাসের এর জন্ম ১৯২৮ সালের সেপ্টেম্বর মাসে। তার পিতার নাম শেখ লুৎফুর রহমান এবং মায়ের নাম শেখ সায়েরা খাতুন। তার বড় ভাই ছিলেন শেখ মুজিবুর রহমান এবং তাদের ৪ জন বোন ছিলো।
বাংলাদেশের স্বাধীনতা যুদ্ধ চলাকালে আবু নাসের মুক্তি বাহিনীর সদস্য হন। তিনি খুলনা অঞ্চলের অনেক বড় ব্যবসায়ী ছিলেন।
আবু নাসের বেগম রাজিয়া নাসের ডলিকে বিয়ে করেছিলেন। তিনি ৪ জন পুত্র সন্তানের জনক ছিলেন, তারা হলেন শেখ আব্দুল্লাহ রুবেল, শেখ হেলাল উদ্দিন, শেখ সালাউদ্দিন জুয়েল ও শেখ সোহেল। শেখ সোহেল বাংলাদেশ ক্রিকেট বোর্ড-এর পরিচালক ছিলেন এবং শেখ হেলাল উদ্দিন ছিলেন একজন সংসদ সদস্য।
আবু নাসের কে ১৫ আগস্ট, ১৯৭৫ তারিখে হত্যা করা হয়। কিছু সেনা কর্মকর্তা শেখ মুজিবুর রহমানকে সপরিবারে হত্যা করে, তাদের মধ্যে শেখ আবু নাসেরও ছিলেন। দিনটি বাংলাদেশের জাতীয় শোক দিবস হিসেবে পালন করা হয়। ১৯৯৬ সালে খুলনায় তার নামে শেখ আবু নাসের স্টেডিয়াম এর নামকরণ করা হয়। ২০০৩ সালে বাংলাদেশ জাতীয়তাবাদী দল উক্ত স্টেডিয়ামের নাম বদলে বীরশ্রেষ্ঠ শহিদ ফ্লাইট লেফটেন্যান্ট মতিউর রহমান স্টেডিয়াম রাখে। ২০০৯ সালে এই স্টেডিয়ামের নাম আবার পরিবর্তন করে শেখ আবু নাসের স্টেডিয়াম করা হয়। ২০১০ সালে খুলনায় শেখ আবু নাসের নামে বিশেষায়িত হাসপাতাল প্রতিষ্ঠা করা হয়।
আল-আকিদাহ আল-ওয়াসিতিয়্যাহ

আল-আকিদাহ আল-ওয়াসিতিয়্যাহ () ইবনে তাইমিয়াহ লিখিত আক্বীদাহ সংক্রান্ত একটি গ্রন্থ। লেখকের আকিদাহ সংক্রান্ত অন্যান্য কাজগুলোর চেয়ে এই গ্রন্থটিকে সহজবোধ্য বলা হয়। সালাফি আন্দোলনে এই গ্রন্থের বিশেষ গুরুত্ব রয়েছে। ইবনে তাইমিয়াহর এই গ্রন্থ আলেম সমাজে বেশ সমালোচিত হয়েছিলো।
বইটিতে ইসলামী বিশ্বাসের সবগুলো দিক আলোচনা করা হয় নি। বইটিতে কুরআন ও হাদীসে বর্ণীত আল্লাহর নাম ও গুণাবলী নিয়ে ব্যাপক আলোচনা রয়েছে। এছাড়া ঈমানের বিভিন্ন মাসআলা, আখিরাত, তাকদির, শাফায়াত, সাহাবী, আহলে বাইত ইত্যাদি বিষয়ে আলোচনা রয়েছে। বইটিতে তাওহীদুল উলুহিয়ার (উপাসনায় একত্ববাদ) বিষয়গুলো আলোচিত হয়নি।
শেখ হেলাল উদ্দীন

শেখ হেলাল উদ্দীন (জন্ম: ১ জানুয়ারি, ১৯৬১) বাংলাদেশের বাগেরহাট-১ আসনের সাবেক সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন। ২০০১ সালে তার নির্বাচনী সমাবেশে হারকাত-উল-জিহাদ আল-ইসলামীর সদস্যরা বোমা হামলা করে। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান।
শেখ হেলাল উদ্দিন শেখ হাসিনার চাচাতো ভাই। হেলাল উদ্দিনের বাবার নাম শেখ নাসের, যিনি শেখ মুজিবুর রহমানের ছোট ভাই।
বঙ্গবন্ধু শেখ মুজিবুর রহমানের পরিবারের অন্যতম সদস্য হলেন শেখ হেলাল। পারিবারিক সূত্রেই তিনি বাংলাদেশ আওয়ামী লীগে যোগদান করেন।
শেখ হেলাল উদ্দিন শেখ হাসিনার চাচাতো ভাই। শেখ হাসিনার অবর্তমানে তাকে আওয়ামীলীগের কর্ণধার মনে করা হতো এক সময়। তিনি বাগেরহাট-১ আসন থেকে ১৯৯৬, ২০০১, ২০০৮, ২০১৪, ২০১৮ ও ২০২৪-এ সাংসদ নির্বাচিত হয়েছিলেন।
৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
শেখ হেলাল উদ্দীনের তিন সন্তান। একমাত্র ছেলে হলেন শেখ সারহান নাসের তন্ময় ও বড় মেয়ে শেখ সায়রা রহমানকে বিয়ে করেছেন ভোলা থেকে নির্বাচিত সাংসদ আন্দালিব রহমান পার্থ। তার ছোট মেয়ের শেখ ফজিলা শারমীন অনন্যা। পার্থ ও সায়রা রহমান দম্পতির দুই কন্যা মাহাম সানজিদা রহমান বিনতে আন্দালিব এবং মদিনা রহমান বিনতে আন্দালিব ও এক পুত্র মুহাম্মদ ইবনে আন্দালিব। আন্দালিব রহমান পার্থ বিএনপি নেতৃতাধীন আঠারো দলীয় জোটের শরিক বাংলাদেশ জাতীয় পার্টি-বিজেপির সভাপতি।
১৯৯৬ সালে হেলাল সাংসদ নির্বাচিত হন। ২০০০ সালের বাবু কালিদাস বড়াল হত্যাকাণ্ডে হেলালকে অভিযুক্ত করা হয়। যদিও হেলালের বিরুদ্ধে অভিযোগ দায়ের হয়নি তবুও তাকে অভিযুক্ত করা হয়। কালিদাস বড়াল ছিলেন চিতলমারী উপজেলার সাবেক চেয়ারম্যান। এছাড়াও বাগেরহাটে তার ও তার ছেলে শেখ তন্ময়ের স্বেচ্ছাচারিতার অভিযোগ উঠেছে।
জাহাঙ্গীর মোহাম্মদ আদেল

জাহাঙ্গীর মোহাম্মদ আদেল (২৯ নভেম্বর ১৯৩০ - ১৩ নভেম্বর ২০১৪) ছিলেন বাংলাদেশের একজন রাজনীতিবিদ। তিনি তৎকালীন ঢাকা-১২ ও ঢাকা-৭ আসনের সংসদ সদস্য ছিলেন। অবিভক্ত ঢাকা সিটি কর্পোরেশনের ডেপুটি মেয়র ছিলেন তিনি।
জাহাঙ্গীর মোহাম্মদ আদেল ২৯ নভেম্বর ১৯৩০ সালে পুরান ঢাকার আরমানিটোলার সোবহানবাগে জন্মগ্রহণ করেন। তিনি ঢাকা কলেজে অধ্যায়ন করেন।
তার পিতার নাম শারফুদ্দিন আহমেদ। মাতার নাম খোরশেদুন্নেছা চৌধুরানী। আদেলের পিতামহ ছিলেন আব্দুস সোবহান ব্রাহ্মণবাড়িয়ার কসবার মেহারী গ্রামের অধিবাসী ছিলেন। আব্দুস সোবহান উনবিংশ শতাব্দীর শেষার্ধে ঢাকায় এসে ধানমণ্ডিতে বসবাস শুরু করেন। তিনি ধানমণ্ডির যে এলাকায় বসবাস করতেন তারই নাম অনুসারে ঐ এলাকার নাম করণ করা হয় সোবহানবাগ।
জাহাঙ্গীর মোহাম্মদ আদেল ইসলামিয়া লাইব্রেরীর প্রতিষ্ঠাতা। তিনি বাংলাদেশ পুস্তক ও প্রকাশনার সমিতির প্রতিষ্ঠাতা সভাপতি, বাংলাদেশ রেড ক্রিসেন্ট সোসাইটির সভাপতি ছিলেন।
আদেল ঢাকা ন্যাশনাল হাসপাতালের চেয়ারম্যান ছিলেন। তিনি মিটফোর্ড হাসপাতালের চেয়ারম্যান ছিলেন। ছিলেন সাবেক পূর্ব পাকিস্তান স্পোর্টস ফেডারেশনের ভাইস চেয়ারম্যান। তিনি ঢাকা ওয়ান্ডারস ক্লাবেরও তিনি সহসভাপতি ছিলেন।
জাহাঙ্গীর মোহাম্মদ আদেল ১৯৬৫ সালে ঢাকার মৌলভীবাজার এলাকার প্রতিনিধি হিসেবে ঢাকা সিটি কর্পোরেশনের কমিশনার নির্বাচিত হন এবং ঢাকা সিটি কর্পোরেশনের ডেপুটি মেয়র পদে অধিষ্ঠিত হন।
বাংলাদেশ জাতীয়তাবাদী দলে যোগদিয়ে ১৯৭৯ সালের দ্বিতীয় জাতীয় সংসদ নির্বাচনে তৎকালীন ঢাকা-১২ আসন থেকে বিএনপির প্রার্থী হিসেবে আওয়ামীলীগের প্রার্থী ও অবিভক্ত ঢাকা সিটি কর্পোরেশনের প্রথম মেয়র মোহাম্মাদ হানিফকে পরাজিত করে সংসদ সদস্য নির্বাচিত হন। 
তিনি জাতীয় পার্টির প্রতিষ্ঠাকালীন সদস্য ও সর্বশেষ দলটির প্রেসিডিয়াম সদস্য ছিলেন। 
১৯৮৬ সালের তৃতীয় জাতীয় সংসদ নির্বাচনে তিনি জাতীয় পার্টির প্রার্থী হিসেবে তিনি তৎকালীন বিরোধী দলীয় নেত্রী ও আওয়ামীলীগ সভানেত্রী শেখ হাসিনাকে পরাজিত করে সংসদ সদস্য মনোনীত হন। 
১৯৮৮ সালের চতুর্থ জাতীয় সংসদ নির্বাচনে তিনি জাতীয় পার্টির প্রার্থী হিসেবে ঢাকা-৭ আসন থেকে সংসদ সদস্য মনোনীত হন। 
১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে তিনি জাতীয় পার্টির প্রার্থী হিসেবে ঢাকা-৭ আসন থেকে অংশগ্রহণ করে পরাজিত হন। 
জাহাঙ্গীর মোহাম্মদ আদেল ৩ পুত্র ও ২ কন্যার জনক। তার ছেলে তারেক আহমেদ আদেল জাতীয় পার্টির রাজনীতির সাথে জড়িত ও ২০১৮ সালের একাদশ জাতীয় সংসদ নির্বাচনে ঢাকা-৭ ও ব্রাহ্মণবাড়িয়া-৪ আসনে জাতীয় পার্টির মনোনীত প্রার্থী হিসেবে পরাজিত হয়েছিলেন।
জাহাঙ্গীর মোহাম্মদ আদেল পূর্ব পাকিস্তানের সাবেক গভর্নর আবদুল মোনেম খানের জামাতা। আদেল সালাউদ্দিন কাদের চৌধুরীর চাচা শ্বশুর।
তিনি ২০১৪ সালের ১৩ নভেম্বর বুধবার রাত ৯টায় রাজধানী ঢাকার ইউনাইটেড হাসপাতালে চিকিৎসাধীন অবস্থায় মৃত্যুবরণ করেন। মৃত্যুর দুই দিন পর শুক্রবার জোহর নামাযের পর আরমানিটোলা মসজিদে তার প্রথম জানাজা এবং আসরের নামাযের পর সোবহানবাগ জামে মসজিদে তার দ্বিতীয় জানাজা অনুষ্ঠিত হয়। জানাজা শেষে পারিবারিক কবরস্থানে দাফন করা হয়েছে।
রামাকিন

রামাকিন (; ) থাইল্যান্ডের জাতীয় মহাকাব্য। এই প্রাচীন গ্রন্থটি ভারতীয় মহাকাব্য রামায়ণ হতে উৎসরিত বলে ধারণা করা হয়।
এই মহাকাব্যের চরিত্রসমূহের মধ্যে রয়েছেঃ
ইবনে তাইমিয়া রচিত গ্রন্থসমূহ

ইবনে তাইমিয়াহ রচিত মোট গ্রন্থের সংখ্যা প্রায় ৫০০। ইসলামি জ্ঞান বিজ্ঞানের প্রতিটি শাখায় তার একাধিক রচনা বিদ্যমান।
https://books.google.com.bd/books?id=_Cxpfjri6o0C&printsec=frontcover&dq=&hl=en&sa=X&ei=LzK5VLXaGcOyuATuzICgAg&redir_esc=y#v=onepage&q&f=false
https://books.google.co.uk/books?id=7JRmPgAACAAJ&dq=Ibn+Taymiyya+and+his+times&hl=en&sa=X&redir_esc=y
https://www.britannica.com/biography/Ibn-Taymiyyah
অন্তর জ্বালা

অন্তর জ্বালা মালেক আফসারী পরিচালিত একটি চলচ্চিত্র। চলচ্চিত্রটি মুক্তি পায় ২০১৭ সালের ১৫ ডিসেম্বর। এটি প্রযোজনা করেছেন জায়েদ খান। এতে প্রধান ভূমিকায় অভিনয় করেছেন জায়েদ খান ও পরীমনি। প্রয়াত মান্নার স্মরণে তার এক ভক্তের কাহিনী নিয়েই আবর্তিত হয়েছে এই চলচ্চিত্রের কাহিনী। বাংলাদেশের ১২০টি প্রেক্ষাগৃহে মুক্তি পাওয়া চলচ্চিত্রতি নির্মাণে ২ কোটি টাকা ব্যয় হয়। এটা মালেক আফসারীর পরিচালনায় চব্বিশতম চলচ্চিত্র। এটি ২০০৬ সালে মুক্তিপ্রাপ্ত তামিল সিনেমা "ভেয়িল" এর পুন:নির্মাণ।
চলচ্চিত্রের সুর ও আবহ সঙ্গীত পরিচালনা করেছেন আলী আকরাম শুভ। গীত রচনা করেছেন সুদীপ কুমার দীপ। ছবিটির শিরোনাম নাম "অন্তর জ্বালা" ইউটিউবে প্রকাশিত হওয়ার পর তেলুগু ভাষার চলচ্চিত্র "ভেয়িল"-এর গান "উরুহুদে মারুহুদে"-এর সাথে গানটির সুর ও দৃশ্যায়নে মিল পাওয়া যায়।
জটিলেশ্বর মুখোপাধ্যায়

জটিলেশ্বর মুখোপাধ্যায় (১৩ ডিসেম্বর ১৯৩৪ – ২১ ডিসেম্বর ২০১৭) ছিলেন ভারতের একজন প্রখ্যাত সঙ্গীত পরিচালক, গায়ক ও গীতিকার।
জটিলেশ্বর ১৯৩৪ সালের ১৩ ডিসেম্বর অবিভক্ত বাংলার চুঁচুড়ায় জন্মগ্রহণ করেন। আট ভাইয়ের মধ্যে জটিলেশ্বর সবচেয়ে ছোট। দাদারা অনেকেই ভালো গান গাইতেন গান গাওয়ার পেছনে তাঁর অনুপ্রেরণা মা অন্নপূর্ণা ও দাদা কপিলেশ্বর মুখোপাধ্যায়।
সতীনাথ মুখোপাধ্যায়, চিন্ময় লাহিড়ী ও সুধীন দাশগুপ্তের কাছ থেকে তিনি সঙ্গীতের তালিম নেন।
২০১৩ সালে তিনি পশ্চিমবঙ্গ রাজ্য সঙ্গীত আকাদেমি কর্তৃক জ্ঞানপ্রকাশ ঘোষ পদকে ভূষিত হন। এছাড়াও তিনি সেরা সঙ্গীত পরিচালকের পুরস্কার পেয়েছেন ‘দামু’ ও ‘নটী বিনোদিনী’ চলচ্চিত্রে সুরারোপ করে।
সিলেট প্রেসবিটারিয়ান সভা

সিলেট প্রেসবিটারিয়ান সভা ১৯০৫ সালে ওয়েলস মিশনারিদের দ্বারা প্রতিষ্ঠিত হয়েছিল। এটা বাংলাদেশের উত্তর-পূর্বাঞ্চলীয় বৃহত্তর সিলেট জেলায় তার আবির্ভূত হয়। যখন বাংলাদেশ আলাদা হয়ে যায়, তখন এটা তার মূল অংশ উত্তর-পূর্বাঞ্চলীয় ভারত থেকে বিচ্ছিন্ন হয়ে পড়ে। খাসিয়া, গারো এবং সাঁওতাল সংখ্যালঘু উপজাতিরা এই পরিষদের সদস্য। এটি চারটি প্রেসবিটারিয়ান এবং একটি সিনোদের সমন্বয়ে গঠিত। এটি বিদ্যালয়, প্রচার এবং মহিলা কর্মসূচী পরিচালনা করে থাকে। ২০০৪ সালে, এই সম্প্রদায়ের ৭,২৭৬ জন সদস্য এবং ৮৭টি ধর্মসভা ও ৩৮টি বাড়ি সঙ্ঘ ছিল। এটার কোন মহিলা সমন্বয়ক নেই।
এটা বাংলাদেশ জাতীয় খ্রিস্টান ফেলোশিপের একটি সদস্য।
ছদরুদ্দিন আহমেদ চৌধুরী

অধ্যাপক ড. ছদরুদ্দিন আহমেদ চৌধুরী (১ জানুয়ারি ১৯৩১ – ২৩ জুলাই ২০১৬) ছিলেন একজন বাংলাদেশি শিক্ষক এবং পদার্থবিদ। তিনি শাহজালাল বিজ্ঞান ও প্রযুক্তি বিশ্ববিদ্যালয় এবং সিলেট ইন্টারন্যাশনাল ইউনিভার্সিটির উপাচার্যের দায়িত্ব পালন করেছেন।
ছদরুদ্দিন মাধ্যমিক এবং উচ্চমাধ্যমিক সিলেট থেকে সম্পন্ন করেন। তিনি ঢাকা বিশ্ববিদ্যালয় থেকে পদার্থ বিজ্ঞান বিভাগে ১৯৫১ এবং ১৯৫৪ সালে যথাক্রমে স্নাতক এবং স্নাতকোত্তর ডিগ্রী লাভ করেন। ১৯৬৬ সালে তিনি ম্যানচেস্টার বিশ্ববিদ্যালয় থেকে স্ফটিকবিজ্ঞানে পিএইচডি ডিগ্রী অর্জন করেন।
ছদরুদ্দিন লিবিয়ার আল ফাতেহ বিশ্ববিদ্যালয়ের পদার্থবিজ্ঞানের অধ্যাপক হিসেবে কর্মরত ছিলেন। তিনি ১৯৮৯-১৯৯৪ সাল পর্যন্ত শাহজালাল বিজ্ঞান ও প্রযুক্তি বিশ্ববিদ্যালয়ের প্রতিষ্ঠাকালীন উপাচার্যের দায়িত্ব পালন করেছেন। তিনি রাজশাহী বিশ্ববিদ্যালয়েরও পদার্থবিজ্ঞান বিভাগের অধ্যাপক ছিলেন।
ছদরুদ্দিন বাংলাদেশ পরিবেশ আন্দোলনের (বাপা) সিলেট ইউনিটের সভাপতি ছিলেন।
গৌরনদী জমিদার বাড়ি

গৌরনদী জমিদার বাড়ি বাংলাদেশের বরিশাল বিভাগের বরিশাল জেলার গৌরনদী উপজেলার ঐতিহাসিক জমিদার বাড়ি।
প্রায় একশত ষাট বছর আগে গৌরনদী উপজেলার আশোকাঠী গ্রামে এই জমিদার বাড়িটি প্রতিষ্ঠিত হয়। জমিদার বাড়িটি প্রতিষ্ঠিত করেন জমিদার মোহন লাল সাহা। তখনকার সময় এই জমিদারের ছিল অনেক প্রতাপ। বিশেষ করে এই জমিদার বাড়িটি একটি বড় মন্দিরের কারণে পরিচিত। তখনকার সময় ভারতবর্ষে জমিদার বাড়ির এই মন্দিরটি ছিল সবথেকে বড় মন্দির। যার কারণে তখনকার সময় থেকেই এই মন্দিরটিতে সনাতন ধর্মালম্বীরা পূজা অর্চনা করত যা এখনো বিদ্যমান। বাংলাদেশের মহান মুক্তিযুদ্ধের সময় পাকিস্তান বাহিনীরা এই জমিদার বাড়িটিতে ধ্বংসযজ্ঞ চালায়। তারা জমিদার বাড়ির পাক-পেয়াদাদের ঘর বাড়ির জালিয়ে দেয় এবং মন্দির ভাংচুর করে। এখনো জমিদার বাড়ির বংশধররা এখানে বসবাস করতেছেন। দেশ ভাগের পর ১৯৫০ সালে জমিদারি প্রথা বিলুপ্ত হলে তাদেরও জমিদারি বিলুপ্ত হয়।
জমিদারদের অবদানমূলক কাজের মধ্যে অন্যতম সাক্ষী হয়ে দাঁড়িয়ে রয়েছে, নির্মিত পালরদী মাধ্যমিক বিদ্যালয়। বর্তমানে এ বিদ্যাপীঠটি বরিশাল শিক্ষা বোর্ডের মধ্যে একটি অন্যতম শিক্ষা প্রতিষ্ঠান। এছাড়াও তাদের আরো অনেক অবদানমূলক কাজ রয়েছে এই এলাকায়।
কৃষি তথ্য সার্ভিস

কৃষি তথ্য সার্ভিস সরকারি একটি কৃষি বিষয়ক সেবা। এটি বাংলাদেশের কৃষি মন্ত্রণালয়ের অধীনস্থ একটি সেবা সংস্থা ও বহু মাধ্যমভিত্তিক উন্নয়ন যোগাযোগ বিভাগ। এটি পাকিস্তান সরকার কর্তৃক ১৯৬১ সালে প্রতিষ্ঠিত হয়। কৃষি তথ্য সার্ভিস এর প্রধান কার্যালয় ঢাকা জেলার খামারবাড়িতে অবস্থিত। ১৯৮৫ সালে কৃষি তথ্য সার্ভিসের দফতর সমূহে পরিবর্তন এনে এটিকে দুইভাগ করে এর এক-তৃতীয়াংশ কর্মকর্তা-কর্মচারী ও সরঞ্জাম পশুসম্পদ ও মৎস্য মন্ত্রণালয়ে স্থানান্তরিত করা হয়। বর্তমানে এটি দেশের সরকারি-বেসরকারি ১৫টি সংস্থাকে সেবা প্রদান করে। 
২০১৯ সাল পর্যন্ত বাংলাদেশের কৃষি তথ্য সার্ভিসের ১০টি আঞ্চলিক কার্যালয় রয়েছে। এসব খুলনা, চট্টগ্রাম, সিলেট, ময়মনসিংহ, রংপুর, রাজশাহী, কুমিল্লা ও পাবনায় অবস্থিত। প্রতিষ্ঠানটিতে ১৬ জন কর্মকর্তাসহ মোট ১৮৯ জন কর্মচারী কাজ করে। একজন পরিচালকের অধীনে কৃষি তথ্য সার্ভিসের প্রশাসনিক, অর্থনৈতিক সহ সকল সার্বিক কার্যক্রম পরিচালিত হয়। একজন প্রধান তথ্য কর্মকর্তা, একজন উপ-পরিচালক (গণসংযোগ) এবং কয়েকজন বিশেষজ্ঞের সমন্বয়ে গঠিত একটি কমিটি বিভাগের ব্যবস্থাপনা ও পরিকল্পনার দায়িত্ব পালনে পরিচালককে সহায়তা করে। বিভাগের বিভিন্ন শাখা পরিচালনার জন্যে একজন করে প্রেস ম্যানেজার, সম্পাদক, অডিও ভিজ্যুয়াল আর্টিস্ট, প্রশিক্ষণ ও প্রয়োগ অফিসার এবং ফিল্ম প্রোডাকশন অফিসার দায়িত্বে নিয়োজিত থাকেন৷
কৃষি তথ্য সার্ভিস কৃষকের কাছে চাষাবাদের প্রয়োজনীয় তথ্য পৌঁছে দেয়। বিভিন্ন মাধ্যমে তথ্য সম্প্রসারণ কর্মীদের দ্বারা কৃষকের কাছে পৌঁছে দেয়া হয়। কৃষকদের জন্যে মাসিক পত্রিকা কৃষি কথা প্রকাশ করে৷ কৃষি তথ্য সার্ভিসের বাংলাদেশ টেলিভিশনে প্রচারিত মাটি ও মানুষ একটি জনপ্রিয় অনুষ্ঠান। বাংলাদেশ বেতারে "সোনালী ফসল", "দেশ আমার মাটি আমার" নিয়মিত প্রচার করে কৃষি তথ্য সার্ভিস।
ড্রপা পাথর

ড্রপা পাথর হলো প্রায় ১২ হাজার বছরের পুরাতন ৭১৬টি চাকতি আকৃতির পাথুরে খণ্ড যেগুলোর উপর সাংকেতিক ভাষায় বিভিন্ন তথ্য উৎকীর্ণ আছে। এই পাথরের চাকতিগুলোর প্রতিটির ব্যাস ১ ফুট (৩০ সেমি) এবং এদের মধ্যে একটি গর্ত রয়েছে যা দিয়ে সর্পিলাকারে দুটি ছাঁচ আটকে রাখা হতো। হায়ারোগ্লিফের মত সাংকেতিক চিহ্নগুলি এই ছাঁচে পাওয়া যায় বলে ধারণা করা হয়। কবে, বিশ্বের কোনও জাদুঘরে এগুলোর কোনো সংরক্ষিত তথ্য পাওয়া যায়নি এবং মনে করা হয় এটি একটি ধাঁ ধাঁ।
ড্রপা এবং ড্রপা পাথর সম্পর্কিত সর্বপ্রথম একটি তথ্যসূত্র ১৯৬২ সালের "Das vegetarische Universum" নামক একটি জার্মান উদ্ভিদ সম্পর্কিত সাময়িকীতে পাওয়া যায়।
নীলকুরিঞ্জি

নীলকুরিঞ্জি একটি বহুবর্ষীজীবী গুল্ম জাতীয় সপুষ্পক উদ্ভিদ ও এর ফুল। এই ফুলটি মূলতঃ ভারতের নীলগিরি এলাকা, তামিলনাড়ু, কর্ণাটক, কেরলা অঞ্চলে দেখতে পাওয়া যায়। নীল বর্ণের এই ফুলটি সুগন্ধিযুক্ত, যার ফলে মৌমাছি ও অন্যান্য কীট-পতঙ্গ আকৃষ্ট হয়। ধারণা করা হয়, নীলগিরি পাহাড়ের নামকরণ হয়েছে এই ফুলটি থেকে এবং এটি প্রতি ১২ বছর পর পর প্রস্ফুটিত হয়।
গিরীশ চন্দ্র সেনের জমিদার বাড়ি

গিরীশ চন্দ্র সেনের জমিদার বাড়ি বাংলাদেশের ঢাকা বিভাগের গোপালগঞ্জ জেলার এক ঐতিহাসিক জমিদার বাড়ি।
"গিরীশ চন্দ্র সেনের জমিদার বাড়ি" গোপালগঞ্জ জেলায় অবস্থিত। জমিদার বাড়িটি কবে নাগাদ তৈরি করা হয়েছে তা জানা যায়নি। তবে জমিদার বাড়িটি প্রতিষ্ঠা করেন জমিদার গিরীশ চন্দ্র সেন। জমিদার বাড়ির ভবনটি ইংরেজি বর্ণ U প্যাটার্ণের মত তৈরি করা হয়েছে। ভবনটির মাঝখানের অংশ ছিল দ্বিতল বিশিষ্ট এবং দুপাশে ছিল যুক্ত একতলা বিশিষ্ট ভবন। বাড়িটি প্রাচীর বেষ্টিত ছিল তিনদিক থেকে। জমিদার বাড়ির বামপাশে ছিল একটি মন্দির এবং ডান পাশে ছিল ছনের ছাউনি দিয়ে তৈরি করা একটি কাছারিঘর। এর বেশি এই জমিদার বাড়ি সম্পর্কে ইতিহাস জানা যায়নি। 
বর্তমানে জমিদার বাড়িটি পরিত্যক্ত অবস্থায় পড়ে রয়েছে। দেয়ালে শ্যাওলা ও লতাপাতায় জরাজীর্ণ হয়ে রয়েছে।
নিগার খান

নিগার জাফর খান (জন্ম:১৯৭৮) একজন ভারতীয় টেলিভিশন অভিনেত্রী যিনি প্রধানত খল-চরিত্রে অভিনয়ের জন্য সুপরিচিত। তিনি মডেল-অভিনেত্রী গওহর খান এর বড় বোন।
২০০৮ সালে নিগার নাচের প্রতিযোগিতামূলক অনুষ্ঠান এক খিলাড়ি এক হাসিনা তে অংশগ্রহণ করেন। প্রতিযোগিতাটির একটি পর্বের একটি গান "ও লাড়কি হ্যায় কাহা" (দিল চাহতা হ্যায়) তে নাচের সুবাদে বিচারক সুস্মিতা সেন, ওয়াসিম আকরাম এবং দর্শকদের কাছে ব্যপকভাবে প্রশংসিত হন।
নিগার খান ২০১৫ সালের জুলাইয়ে দুবাইয়ে তার দীর্ঘদিনের প্রেমিক এবং পাকিস্তানি ব্যবসায়ী খাইয়াম শেখের সাথে বিবাহ বন্ধনে আবদ্ধ হন। বিয়ের পরে নিগার দুবাইয়ে চলে আসেন।